Konzularne konsultacije sa Bosnom i Hercegovinom\nKonzularne konsultacije Ministarstva spoljnih poslova Republike Srbije i Ministarstva inostranih poslova Bosne i Hercegovine na nivou pomoćnika ministra za konzularne poslove održane su 02. oktobra 2019. godine u Sarajevu.\nDelegaciju Ministarstva spoljnih poslova Republike Srbije predvodio je ambasador Aca Jovanović, v.d. pomoćnik ministra za spoljne poslove, a delegaciju Ministarstva inostranih poslova Bosne i Hercegovine Frano Planinić, pomoćnik ministra za međunarodno pravne i konzularne poslove.\nTokom konsultacija razmenjena su mišljenja i iskustva u pogledu ugovorno-pravne regulative iz oblasti konzularnih poslova, pružanja konzularne zaštite i modernizacije rada konzularnih službi, primeni Sporazuma o uzajamnom zastupanju u pružanju konzularne zaštite i usluga u trećim državama kao i informacije o pograničnoj saradnji i migracijama.\nBilateralni konzularni odnosi Republike Srbije i Bosne i Hercegovine ocenjeni su kao dobri, da nema značajnih otvorenih pitanja i da je ugovorno-pravni okvir u konzularnoj oblasti zaokružen. Dva ministarstva će nastaviti intenzivnu saradnju po pitanju usklađivanja unutrašnjih propisa iz konzularne oblasti sa pravnim tekovinama EU, uzajamnog konzularnog zastupanja posebno u oblasti konzularne zaštite i modernizacije konzularnog rada.\nKonstatovano je da diplomatsko-konzularna predstavništva obe zemlje ostvaruju kvalitetnu i sadržajnu saradnju sa nadležnim organima države prijema i dogovoreno je da se u skladu sa dosadašnjom dobrom praksom nastavi sa redovnim održavanjem konzularnih konsultacija između dva ministarstva.


Istraživanje: Za pet godina udvostručen broj Amerikanaca zabrinutih zbog klimatskih promjena\nŽena nosi transparent tokom demonstracija protiv oduke predsjednika SAD Donalda Trumpa da se povuče iz Pariskog sporazuma o klimi, New York, 1. juna 2017.\nBroj Amerikanaca "alarmiranih" zbog klimatskih promjena udvostručio se u samo pet godina, pokazali su rezultati istraživanja na nacionalnom nivou objavljeni u utorak.\nPrema istraživanju koje su prošlog decembra sproveli univerziteti Yale i George Mason, 29 odsto ispitanih svrstalo se u kategoriju alarmiranih, što je najveći procenat ikada i što je dva puta više od broja uzbunjenih prema istraživanju iz 2013.\nViše od 1.000 odraslih širom Sjedinjenih Država, zapitano je o njihovim vjerovanjima, stavovima i ponašanju po pitanju klimatskih promena.\nOdgovori su korišćeni kako bi se ispitanici klasifikovali u šest grupa, od prezrivih ili slabo zabrinutih po pitanju klimatskih promena, preko alarmiranih, do onih najzabrinutijih.\nOni koji su izrazili prezir prema temi globalnog zagrijavanja predstavljaju devet odsto ispitanika, što je pad od pet procentnih poena u odnosu na 2013.\n''Zeleni New Deal''\nRezultati dolaze usred rastuće polarizacije političke debate po pitanju teme globalnog zagrijavanja u Sjedinjenim Državama.\nOdluka predsjednika SAD Donalda Trumpa da se povuče iz Pariskog klimatskog sporazuma rasplamsala je njegovu bazu, dok su protivnici ponudili izazov kroz "Zeleni New deal" koji zahtijeva nacionalnu eliminaciju emitovanja gasova odgovornih za efekat staklene bašte u narednoj deceniji.\nPariski sporazum iz 2015, koji je dogovorilo gotovo 200 država, traži da svjetska ekonomija odvrati od korišćenja fosilnih goriva u drugoj polovini vijeka i time ograniči porast prosječne temperature "znatno ispod" dva stepena Celzijusa u odnosu na predindustrijsko vrijeme.\nPojačana vidljivost rasprava o globalnom otopljavanju mogla bi da objasni rast zabrinutosti Amerikanaca, kaže Kenneth Sherrill, vanredna profesorica političkih nauka na Hunter koledžu u New Yorku.\n"Što više informacija dobijate, to ste više zainteresovani", rekla je ona.\nAkademska istraživanja dalje su pokazala da rastuća izloženost udarima ekstremnih vremenskih uslova takođe može da promijeni stav, dodala je. "A to rezultira pojačanom zabrinutošću."\nKlimatske promene utiču na ekonomiju\nKlimatske promjene koštaće ekonomiju SAD stotine milijardi dolara do kraja vijeka, pogađajući sve sfere od zdravstva do infrastrukture, procijenjuje se u vladinom izvještaju 2018. - Četvrtoj nacionalnoj procjeni o klimi, II dio.\nU međuvremenu, tri od pet najrazornijih uragana u Sjedinjenim Državama - Harvi, Marija i Irma - pojavilo se u 2017, kažu podaci Službe za okeane i atmosferu, koja je dio Sekretarijata za trgovinu SAD.\nProšla godina četvrta najtoplija, temperature blizu opasnih nivoa


Crna Gora najbolja od država Zapadnog Balkana u privlačenju sredstava iz ZIO | EUME\nNaslovnica Press info Press IPA Crna Gora najbolja od država Zapadnog Balkana u privlačenju sredstava iz ZIO\nCrna Gora najbolja od država Zapadnog Balkana u privlačenju sredstava iz ZIO\nPravovremeno i pažljivo planiranje investicija u infrastrukturu, uz podršku međunarodnih partnera i EU, posredstvom instrumenta kao što je Zapadnobalkanski investicijski okvir, jedan je od osnovnih preduslova za razvoj ekonomije Crne Gore i regiona, poručeno je na konferenciji Zapadnobalkanski investicijski okvir – iskustva i mogućnosti. Konferenciju su organizovali Ministarstvo evropskih poslova i Program Ujedinjenih nacija za razvoj (UNDP), uz finansijsku podršku EU.\nOtvarajući konferenciju, ministar evropskih poslova Aleksandar Andrija Pejović je naglasio da je podrška EU pripremi i sprovođenju projekata posredstvom Zapadnobalkanskog investicijskog okvira važna za razvoj infrastrukture u oblastima saobraćaja, energetike, zaštite životne sredine, društvene djelatnosti i razvoj privatnog sektora, što doprinosi ispunjavanju važnih evropskih standarda u ovim oblastima.\n„Korištenje sredstava i pretpristupni proces nije samo puko listanje dokumenata i strategija, nego i životna oblast koja građanima donosi konkretne koristi“, poručio je ministar Pejović.\nOn je ukazao da je u okviru osamnaest poziva za podršku pripremi projektne dokumentacije Crnoj Gori odobreno 35 nacionalnih projekta ukupne vrijednosti od oko 40 miliona eura. Naglasio je da je Crna Gora povukla 15% sredstava od 550 miliona eura koje je EU odobrila državama regiona u okviru Berlinskog procesa, što je posebno važno imajući u vidu da je njen udio u stanovništvu Zapadnog Balkana 3,5 odsto.\n„To govori da naša administracija ima kapacitet da pripremi dobre projektne dokumentacije“, poručio je Pejović.\nOn je istakao da je EU, takođe, u kontekstu Berlinskog procesa odobrila 54 miliona eura za sufinansiranje tri infrastrukturna projekta ukupne vrijednosti 218 miliona eura, a Crna Gora planira da i u narednom periodu jednako posvećeno prijavljuje nove projekte kroz Zapadnobalkanski investicijski okvir i mehanizma Berlinskog procesa.\nMinistarka ekonomije Dragica Sekulić kazala je da je od 35 projekata tehničke pomoći šest iz oblasti energetike.\n“Mi smo u prethodnom periodu iskoristili 7 miliona eura tehničke pomoći za pripremu raznih projekata iz oblasti energetike. To su, prevashodno, projekti iz oblasti električne energije i prirodnog gasa“.\nPodsjetila je da je posredstvom Zapadnobalkanskog investicijskog okvira odobreno 25 miliona bespovratne podrške za izgradnju Transbalkanskog elektroenergetsko koridora, odnosno izgradnju prenosne mreže kojom se obezbjeđuje povezivanje Crne Gore sa Srbijom i BiH. “To znači da je CGES 25 miliona eura manje morao da se zaduži ili manje svojih sredstava iskoristi za te namjene. A to znači da prilikom odobravanja tarifa tih 25 miliona eura nisu ušle u dozvoljeni prihod i da su za taj iznos manje tarife za prenos električne energije u Crnoj Gori”, kazala je ministarka Sekulić.\nOna je naglasila da korišćenje sredstava ne znači samo da smo dobili sredstva za realizaciju investicionih projekata, već da smo dovoljno zreli u ovoj oblasti da možemo da koristimo ta sredstva, što potvrđuju i svi izvještaju Sekretarijata Energetske zajednice.\n„Uzimajući u obzir navedene rezultate dosadašnjih aktivnosti Ministarstva saobraćaja i pomorstva, evidentno je da je Crna Gora veoma posvećena političkoj i ekonomskoj saradnji u svim oblastima, kako bi doprinijela stabilnosti i razvoju Zapadnog Balkana. Naš cilj je i da u budućem periodu pokažemo da je naša država pouzdan partner i akter u političkim i društvenim događajima ovih prostora ali i šire“, poručio je ministar saobraćaja i pomorstva Osman Nurković.\nOn je istakao da sektor saobraćaja u Crnoj Gori prednjači u broju projekata koji su finansirani kroz ZIO jer je podržano 13 projekata vrijednosti 20 miliona eura.\n„Ovakav vid podrške koji zemalja EU je od neprocjenjivog značaja za razvoj zemalja regiona i kvalitetniji život stanovništva. Omogućava i jačanje kapaciteta u Crnoj Gori, upoznavanje s procedurama EU, što za posljedicu ima bolju povezanost, kao direktan cilj Berlinskog procesa“, poručio je Nurković.\n„Zapadnobalkanski investicioni okvir, kao zajednička inicijativa Evropske komisije, Banke za razvoj Savjeta Evrope, Evropske banke za obnovu i razvoj, Evropske investicione banke, a kasnije Njemačke razvojne banke i Svjetske banke i drugih bilateralnih donatora, se profilisao kao jedan od ključnih mehanizama kojim EU, kroz finansijsku podršku realizaciji strateških infrastrukturnih projektima u zemljama zapadnog Balkana daje zamajac i podstične političku odlučnost u procesu evropskih integracija, snažeći uporedo sve aspekte regionalne saradnje“, poručio je ministar održivog razvoja i turizma Pavle Radulović.\nOn je naglasio da projektna orijentacija čini ovaj novi vid saradnje EU i država Zapadnog Balkana jedinstvenim izvorom novih investicija koje će imati značajan uticaj ne samo na državu korisnicu, u ovom slučaju Crnu Goru, već će kroz određene projekte direktno povezati kako zemlje regiona, tako i region s ostatkom Evrope.\nStalna predstavnica UNDP u Crnoj Gori Fiona Mekluni, istakla je važnost diskusije o postignutim rezultatima putem Zapadnobalkanskog investicijskog okvira, jer će poboljšati buduće korištenje Okvira i konkretne finansijske i tehničke pomoći u cilju ulaganja u infrastrukturu, energetsku efikasnost i razvoj privatnog sektora. Ulaganja su, dodala je, neophodna za značajno poboljšanje života građana Zapadnog Balkana.\n“U svakoj od oblasti u kojoj je Crna Gora dobila bespovratna sredstva, ova podrška pomaže državi u postizanju ciljeva utvrđenih Nacionalnom startegijom održivog razvoja i ciljevima održivog razvoja sadržanim u Agendi 2030”, rekla je Mekluni.\nŠef Sektora za saradnju u Delegaciji EU u Crnoj Gori Herman Špic je podsjetio da je Crna Gora dobila 20 miliona eura u smislu tehničke pomoći za dva velika infrastrukturna projekta, izgradnju postrojenja za otpadne vode i rekonstrukciju željeznice, ali ukazao i da su neke šanse izgubljene, kao sredstva za Bijelo Polje i Ulcinj, čiji zahtjevi nijesu stigli u odgovarajućem roku. Istakao je da je značajan korak koji su obezbijedili nacionalni organi usvajanje jedinstvene liste infrastrukturnih projekata koje zemlja želi da realizuje u narednom periodu.\n„Cifre možda izgledaju jako ambiciozno, čak i za zemlju koja ima stepen apsorpcije sredstava kao Crna Gora. Zato je neophodno dugoročno planiranje, strategijski pristup i vizija, pažljiva raspodjela ograničenih resursa i koordinacija sa donatorima“, poručio je on.\nUčesnici konferencije su, u okviru dva panela, razmotrili rezultate projekata Zapadnobalkanskog investicijskog okvira i predstavili mogućnosti za korištenje ovog instrumenta, saglasivši se da je finansijska podrška EU važna za sufinansiranje investicija u infrastrukturu, kao i da će aktivnosti u narednom periodu biti usmjerene na intenziviranje učešća Crne Gore u okviru ovog instrumenta.


Nema privrednog rasta bez investicija, a za to su važne institucije i vladavina prava | Libertarijanski Klub Libek\nNema privrednog rasta bez investicija, a za to su važne institucije i vladavina prava\nSinoć je u Envoy Conference održan panel „Budućnost dinara i evra" na kojem se razgovaralo o odnosu Srbije i EU, monetarnoj politici EU i po...\nSinoć je u Envoy Conference održan panel „Budućnost dinara i evra" na kojem se razgovaralo o odnosu Srbije i EU, monetarnoj politici EU i politici deviznog kursa.\nPanel je moderirao Mihailo Gajić, direktor ekonomske istraživačke jedinice Libeka koji se osvrnuo na skorašnje Libekovo istraživanje o stavovima studenata o ekonomskom populizmu, navodeći da 63% studenata smatra da je poljoprivreda naša karta za ubrzani razvoj. „To je samo jedan od mitova, a njih ima mnogo i zato je važno da imamo razumske rasprave, kako bismo mitovima mogli argumentovano da se suprotstavimo“, naveo je Mihailo.\nPričajući o Evropi i projektu zajedničke monetarne politike koja je cela za Evrozonu, Ivan Stanojević sa Fakulteta političkih nauka istakao je da je glavni problem što kada kriza izbije u nekoj od država članica evrozone, Evropska Unija nije u mogućnosti da je efikasno reši. „Problem u takvoj konstalaciji snaga u evropskim zemljama je bio u tome što ulaskom u EU sve države su dobile mogućnost da se zadužuju obveznicama koje su izdate u evru. I onda su države, posebno one sa juga Evrope, koje su sklone zaduživanju, dobile priliku da se zadužuju dosta jeftino i obilato je koristile, dok sa druge strane Evropska Unija odnosno evropska zona nije imala način da kontroliše njihov dug“, rekao je Stanojević.\nDejan Šoškić sa Ekonomskog fakulteta osvrnuo se na krizu iz 2008 godine koja je potekla iz Amerike navodeći da su monetarne politike okrenute ka tome da vode računa o inflaciji koja se meri pokazateljima koji u sebi nemaju dovoljno cena akcija i cena nekretnina. „Da je situacija obrnuta, pa da na tim indikatorima inflacije postoje berzanske cene akcija i kretanje nekretnina i njihovi cena onda bi, kada bi to uticalo na rast tako merene inflacije, monetarna politika bila restriktivnija, kamatne stope bi bile niže, sa višim kamatnim stopama teže je zaduživati se i ne bi se desilo ono što se desilo u Americi“, istakao je Šoškić\nIvan Stanojević se nadovezao na to rekavši da kada poredimo Evropsku Uniju recimo sa Amerikom, njen problem je što neće bankrotirati odjednom cela evrozona, nego ako nastane problem u jednoj zemlji, kao što je bilo u Grčkoj, takva stvar ne može da se desi u Americi. „Ako bi jedna savezna država u Americi imala problem, onda bi sistemom transfera savezna vlast mogla da pomogne. U Evropi to nije slučaj i onda je dovoljno da jedna država ispadne iz koloseka i da opadne poverenje u zajedničku valutu i zato je važno da u evrozoni krizu posmatramo i na nivou evrozone i u svakoj pojedinačnoj državi.“ Stanojević je dodao da postoje tumačenja da je ekonomska integracija neka vrsta nastavka rata drugim sredstvima. „Imamo primer da su Francuzi hteli da obavežu Nemačku privredu koja je nakon rata krenula ubrzano da se razvija, da deo sredstava preusmere u Francusku i da bi svaki sledeći korak oni pokušavali da predstave kao svoju pobedu.“\nOsvrćući se na to koliko je dinar zapravo stabilna evropska valuta, Šoškić je istakao da je tehnički i najednostavnije držati fiksni kurs. „Mi moramo nas da prilagođavamo prema okolnostima EU i tu nema nezavisne monetarne politike. Najčešće se ne žrtvuje sloboda kretanja kapitala nego se dilema svodi na to – hoćete li da imate fiksni ili fleksibilni kurs. Međutim, poenta sa fiksnim je što ako držite fiksni, a vaša inflacija je viša od inflacije u zemlji sa kojom se poredite onda vi imate realnu apresijaciju, što dugoročno ne odgovara nikome.“ On je dodao da u našem regionu mi imamo najnižu stopu privrednog rasta i investicije su jako male, mi ne možemo da se poredimo ni sa jednom državom. „U odnosu na svet, region u kojem mi pripadamo, koji je najsiromašniji na našem kontinentu, prosečan udeo investicija u bdp-u je 22%, u svetu je 23%, zemlje koje imaju epizode ubrzanja privrednog rasta imaju minimum 25% investicija, Kina ima 43% investicija. Nema privrednog rasta bez investicija, a da biste imali investicije potrebno je da monetarna politika bude podešena tako da ne guši privrednu aktivnost“, rekao je Šoškić.


Radojičić na forumu EBRD u Sarajevu: Predstavljen projekat „Zeleni gradovi“ Radojičić na forumu EBRD u Sarajevu: Predstavljen projekat „Zeleni gradovi“\nObjavljeno: 8. 5. 2019 u 17:59h\nRadojičić je na današnjem panelu govorio o raznim izazovima sa kojima se susreću gotovi svi gradovi u regionu, uključujući i Banjaluke.\nTokom panela, Radojičić je naglasio da Banjaluka prošle godine, po prvi put, radila akcioni plan tzv. Zelenog grada, što je, ujedno, i jedna od obaveza koje je grad preuzeo sarađujući sa Evropskom bankom za obnovu i razvoju (EBRD) na projektu rješavanja pitanja daljinskog grijanja.\nRadojičić je istakao da je EBRD do sada bio partner u mnogo projekata u Banjaluci.\nProjekat “Zeleni gradovi” predstavljen je danas u okviru skupštine guvernera EBRD u Sarajevu.\nRadi se o tehničkoj pomoći EBRD u okviru koje će ova institucija angažovati konsultante u izradi akcionog plana ulaganja u projektor koji imaju za cilj zaštitu životne sredine u Sarajevu, Banjaluci i Zenici.


„Ja se ne plašim, nego očekujem da će reprsija biti pojačana i da će zavisiti od toga koliko će se Vučić osećati ugroženim pre izbora u smilsu gubitka popularnosti, gubitka pozicija, i onih u međunarodnoj zajednici, pre svega mislim na Zapad, Vašington na prvom mestu, u tom slučaju možemo očekivati neku vrstu panike“, naglasio je on.\nOn je istakao i da se plaši da se novinari nezavisnih medija nalaze u „danu mrmota“ i da su neprestano u inferiornoj poziciji zato što igraju kako Vučić svira. „Što bi rekli pecaroši on nas kao somove peca na bućkalo i stalno grizemo isti mamac, propuštamo priliku da se samoorganizujemo mi novinari. Iskustvo iz 90-tih pokazalo je da smo naučili da vlast treba nas da pse plaši a ne mi vlasti, da postoje načini da se iskaže novinarska solidarnost, da ostali mediji preuzmu priču zbog koje sam ja napadnut“, rekao je Gruhonjić.\nOn je preneo i rezultate istraživanja svog kolege da je oko 70 odosto lokalnih mediji u Vojvoidini deo propagandne mašinerije vladajućeg režima i njegovih satelita, a svega 30 odsto su kritički.\nPovodom incidenata u Priboju gde su pripadnici policije uz pesme o genocidu vređali Bošnjake, on kaže da „varvarska vlast proistekla iz ratova 90-tih nastavlja na matrici istih tih ratova“. „U regionu potpuno su se razobručili jer nema ko da im se suprotstavi, to je osnovni problem“, kaže.\n„Ovaj režim je krvavo ciničan, kao kad je Vučić išao u Srebrenicu da se izvini, pa ispao sam žrtva. Koliko morate biti neuskusni da pričate da ste bili žrtva u Srebrenici a da negirate da je u Srebrenici organizovan geneocid, a da smo okrivljeni od suda da država nije preduzela dovoljno da taj genocid spreči“, rekao je novinar.\nDinko Gruhonjić Targetiranje novinara TV Pink\n← UNS napisao informator „Kako zaustaviti infodemiju“\nReporteri bez granica zahtevaju od REM-a da pozove Pink na odgovornost zbog emitovanja „Meta porodica” →


Ministarstvo za ljudska i manjinska prava, je u saradnji sa Komunikaconim timom Crne Gore za NATO, organizovao okrugli sto na temu: „Manjinski narodi u procesu NATO integracija“, u Podgorici na kome su uzeli učešća i predstavnici Savjeta Muslimanskog naroda CG, odnosno generalni sekretar mr Kadrija Kurpejović. Skup su otvorili dr Suad Numanović,ministar za ljudska i manjinska prava i Vesko Garčević, nacionalni koordinator za NATO.\nNa prvom Panelu čija je tema bila- „Doprinos NATO-a stabilnosti i svjetskom miru, iskustva iz regiona“, govorili su prof.dr.sc.Siniša Tatalović sa Fakulteta političkih znanosti iz Zagreba, prof.dr Sonja Tomaševi-Šundić, savjetnica predsjednika Crne Gore za ljudska i manjinska prava i Prof.doc.dr Olivera Injac, predavačna Humanističkim studijama UDG.\nNa II Panelu - „Manjinski narodi u kontekstu evroatlanskih integracija“, govorili su predstavnici manjinskih savjeta.\nDatum kreiranja: 08 septembar 2015\n“Darmin svoju inspiraciju trazi u pejzažima I prepoznatljivim objektima, koji su češće dio mašte I slobodne kreativnosti“ –zapisao je Ibrahim Kurpejović osrvćući se na Ganićev rad.\nIzložbu koja je finansirana sredstvima Fonda za manjine CG ,a uz podršku Savjeta Muslimanskog naroda Crne Gore otvorio je predsjednik Opštine Petnjica Samir Agović.


„Neutralni“ UNPROFOR u BiH kažnjavao samo Srbe\n„Neutralni“ UNPROFOR u BiH kažnjavao samo Srbe\nNije u redu stalno pričati kako postoji svetska zavera protiv Srba, ali kad u Hagu, na suđenju Ratku Mladiću, general Unprofora iz vremena rata u bivšoj Jugoslaviji, inače Holanđanin, izjavi da je taj mirotvorački Unprofor zaista postao učesnik u ratu, ali da nije nikoga podržavao, nego samo kažnjavao Srbe, onda je besmisleno govoriti o pravdi demokratskog zapada i poštenju Haškog tribunala.\nNaime, bivši načelnik štaba Unprofora u BiH Kornelis Nikolaj potvrdio je u petak na suđenju Ratku Mladiću pred Haškim tribunalom da Srebrenica do jula 1995. nije bila demilitarizovana, iako je to bilo predviđeno sporazumom kojim je 1993. bila proglašena za “zaštićenu zonu” UN.\nOdgovarajući na pitanja Mladićevog branioca Dragana Ivetića, svedok optužbe Nikolaj je izjavio da je 1995. u Srebrenici bilo “2.000-3.000″ muslimanskih boraca, iako je to sporazumom, koji su potpisali komandanti Armije BiH, Vojske Republike Srpske i Unprofora, to bilo zabranjeno.\nTadašnji zapovednik VRS, general Mladić (70) optužen je za genocid nad 7.000 muslimanskih muškaraca i proterivanje hiljada žena, dece i staraca iz Srebrenice, u danima pošto je VRS, 11. jula 1995, zauzela enklavu.\nHolandski general Nikolaj je rekao da je Unprofor imao pod kontrolom teška artiljerijska oruđa ABiH u Srebrenici, ali da nije mogao da od muslimanskih vojnika oduzme svo pešadijsko oružje.\n“Oštro upozorenje” Armiji BiH\nUmjesto najviše 400 “plavih šlemova”, kojim je u enklavi raspolagao, za potpunu demilitarizaciju Srebrenice bilo je potrebno “6.000″ pripadnika snaga UN, ocenio je svedok.\nOn je potvrdio i da je Unprofor “oštro upozoravao” ABiH zbog kršenja sporazuma, napada njenih snaga iz Srebrenice, ali da joj nikada nije zapretio vazdušnim udarima NATO, kao srpskoj strani.\nNa sugestiju Mladićevog branioca, da se Unprofor u julu 1995. stavio na stranu ABiH, nastojeći da blokira ofanzivu VRS, general Nikolaj je uzvratio da “to nije tačno” i da su snage UN imale mandat da zaštite stanovništvo, što su i činile.\nKao tačno, svedok je prihvatio da je Unprofor dozvolio muslimanskim snagama da preuzme teška oruđa koja su bila pod njegovom kontrolom.\nUNPROFOR evakuisao muslimane\nHolandski oficir potvrdio je i da je Unprofor, posle pada Srebrenice, odlučio da evakuiše muslimansko stanovništvo i prije kontakta sa generalom Mladićem.\n“Nije nam bilo neophodno da razgovaramo sa Mladićem da bismo zaključili da je položaj izbeglica, pod tim uslovima, neodrživ”.\nNikolaj je “nemogućom misijom” nazvao zadatak Unpfofora da pod kontrolu stavi svo teško naoružanje ABiH u Sarajevu, takođe zoni pod zaštitom UN.\nNa pitanja o tome ko je ispalio granatu koja je ispred sarajevske pijace Markale, 28. avgusta 1995, ubila 43 osobe, a ranila 75 građana, svedok je odgovorio da je projektil morao doleteti sa veće udaljenosti, budući da niko u gradu nije čuo detonaciju prilikom njegovog ispaljivanja.\nBranilac Ivetić sugerisao je da se Unprofor u maju 1995. stavio na stranu ABiH oko Sarajeva, zatraživši vazdušne udare NATO na VRS i da je to prouzrokovalo zarobljavanje “plavih šlemova” od strane srpskih snaga.\nNikolaj je, međutim, posvedočio da je VRS “uzela za taoce” pripadnike Unprofora. Prihvatajući da je Unprofor postao učesnik u sukobu primenom sile, svedjok je naznačio da to ne znači da je podržavao bilo koju stranu, već da je kaznio VRS zbog kršenja sporazuma o isključenju teškog oružja iz područja oko Sarajeva.\nSuđenje generalu Mladiću biće nastavljeno u utorak, 7. maja, iskazom sledećeg svjedoka optužbe. Mladić je optužen za progon Muslimana i Hrvata širom BiH, terorisanje stanovništva Sarajeva kampanjom artiljerijskih i snajperskih napada i uzimanje za taoce “plavih šlemova” UN, 1992-95.\nArmija BiH naoružavana do mile volje\nSvedok je izjavio i da je znao za izveštaje o tajnim isporukama oružja za ABiH pod okriljem NATO na aerodrom u Tuzli, s proleća 1995, zbog kojih mu je general Mladiću upućivao proteste, tražeći da Unprofor to zaustavi. Snage UN su, kako je rekao, učinile sve što su mogle da se ti letovi obustave, u čemu su ubrzo i uspele.\nNikolaj je, međutim, rekao da “ne zna” za tajne helikopterske letove u Srebrenicu o kojima je svedočio pripadnik holandskog bataljona Unprofora Leindert van Dajn.


Ministar Stefanović razgovarao sa predsednikom opštine Gornji Milanovac o dalјim investicijama u ovu opštinu\nPotpredsednik Vlade Republike Srbije i ministar unutrašnjih poslova dr Nebojša Stefanović izjavio je danas u Gornjem Milanovcu da je ova opština primer dobrog rada jer je postigla visok nivo zaposlenosti i istakao da će država nastaviti dalјa ulaganja u policiju, kao i kapitalne investicije, kako bi osigurala građanima bezbednost i bolјi život...\nPotpredsednik Vlade Republike Srbije i ministar unutrašnjih poslova dr Nebojša Stefanović izjavio je danas u Gornjem Milanovcu da je ova opština primer dobrog rada jer je postigla visok nivo zaposlenosti i istakao da će država nastaviti dalјa ulaganja u policiju, kao i kapitalne investicije, kako bi osigurala građanima bezbednost i bolјi život.\n„Zahvalјujući dobroj i stabilnoj politici predsednika Republike Srbije Aleksandra Vučića i Vlade, mi danas imamo dobru ekonomsku situaciju, što nam omogućava da razmišlјamo o novim investicijama, kako da novac uložimo u fabrike, puteve, kanalizaciju i vodovod, ali i u bezbednost“, rekao je potpredsednik Vlade.\nStefanović je nakon razgovora sa načelnikom i policijskim službenicima u Gornjem Milanovcu, rekao da će ta Policijska stanica već sutra biti pojačana sa pet novih policajaca iz Čačka, kao i da će sledećim konkursom Centra za osnovnu policijski obuku predvideti raspisivanje mesta i za ovu Policijsku stanicu.\nMinistar je ocenio da je stanje bezbednosti u Gornjem Milanovcu dobro i da je evidentiran mali broj izvršenih krivičnih dela, zbog čega građani mogu da budu zadovolјni radom Policijske stanice.\nOn je razgovarao i sa predsednikom opštine Gornji Milanovac Dejanom Kovačevićem i njegovim saradnicima, o dalјim investicijama u ovu opštinu.\n„Imamo nove planove za investicije i dovođenje kompanija u ovu opštinu. Uz prisustvo direktora javnih preduzeća razgovarali smo o izgradnji uklјučenja za auto–put i rekonstrukciji određenih putnih pravaca, što će pomoći bolјe povezivanje u ovoj opštini“, rekao je Stefanović i dodao da je na sastanku bilo reči i o jačanju kapacitete strujne mreže i druge infrastrukture.\nStefanović je naglasio da je ova opština primer uspešnog modela rada i da u njoj ima manje od 5 odsto nezaposlenih.\nPotpredsednik Vlade razgovarao je i sa građanima Gornjeg Milanovca o dalјem unapređenju uslova njihovog života.


Američki promašaj od 13 milijardi dolara - Bizlife.rs\nBivši direktor Galenike osuđen na 6 godina zatvora\nAmerički promašaj od 13 milijardi dolara\n11:01 Njujork, 17/06/2017\nNajnoviji i najskuplji nosač aviona u istoriji SAD — “Džerald Ford” — kako se ispostavilo, nije borbeno sposoban, saopštio je Blumberg, pozivajući se na dokumenta američke ratne mornarice.\nKako navodi agencija, brod je ne tako davno “s pompom” predat Ratnom vazduhoplovstvu i bio pohvaljen od strane predsednika SAD Donalda Trampa. Već kroz dve nedelje je postalo jasno da “Džerald Ford” ne ispunjava osnovnu funkciju — prihvatanje i slanje lovačkih aviona.\nPrema dokumentima, zbog potrebe eliminacije tehničkih problema, cena aerofiniša (sistemi koji osiguravaju prijem aviona pri sletanja) poraslo je sa 301 miliona do 961 milion dolara.\nPočetkom juna američka ratna mornarica je dobila najveći nosač aviona “Džerald Ford” koji je koštao 13 milijarde dolara i smatra se najskupljim vojnim brodom u svetu.\nPritom, prema podacima Pentagona, brod će biti spreman za potpunu eksploataciju tek 2020. godine. Do tog vremena brod treba da izvrši nekoliko turneja morem radi provere borbenih i inženjerskih sistema.\nTo nije prvi problem sa američkim najnovijim vojnim brodom. Prošle jeseni, odmah nakon izlaska sa brodogradilišta, pokvario se visokotehnološki “nevidljivi” razarač “Zamvolt”.\nKvar, pritom, nije jedini problem “Zamvolta”. Brod je postao vrlo skup za eksploataciju čak i po merilima američke vojske. Tako, jedno topovsko đule kojim je opremljen razarač koštaće 800.000 dolara, pri ceni samog broda od 4,4 milijarde dolara.\nIzvor: Sputnjik, Agencij\nsad vojska brod nosac aviona promasaj\nOd srca im želim da u bliskoj budućnosti naprave još par hiljda finansisko-vojnih promašaja.\n17/06/2017 u 14:14


Slobodno formiranje cijena za premijum goriva | Aktuelno\nNaslovna EKONOMIJA Slobodno formiranje cijena za premijum goriva\nSlobodno formiranje cijena za premijum goriva\nRiječ je o gorivu za nove generacije automobila, koje omogućava da se pređe više kilometara sa manje goriva i da se razviju veće brzine.\nNadamo se da će i u Crnoj Gori biti napuštena sadašnja formula za formiranje cijena, kao štoje napuštena u okruženju i u EU, izjavio je generalni direktor Helenik petroleuma za domaće i strano tržište Roberto Karahanas crnogorskim novinarima na marginama konferencije o budućnosti Evrope, koju u Atini tradicionalno organizuje londonski Ekonomist.\n“Nova formula podrazumijeva da se na dosadašnji način utvrđuje cijena za neophodni minimum goriva, dok se dozvoljava slobodno formiranje cijena za premijum program, zavisno od kvaliteta”, objasnio je Karahanas, piše Pobjeda.\n“Ako u Crnu Goru uvedemo premijum program, imaćemo gorivo za skupa i jeftina kola”, rekao je Karahanas i istakao da je Jugopetrol u Crnoj Gori garant da je dizel Helenik petroleuma koji se distribuira na njegovih 40 benzinskih pumpi vrhunskog kvaliteta.\nNa pitanje zašto je profit kompanije u padu, Karahanas je odgovorio da je to posljedica ribrendiranja benzinskih pumpi.\n“Najveće investiranje u benzinske pumpe trenutno je u Crnoj Gori, gdje ulažemo 20 miliona eura. Polovinu od tog iznosa ulažemo iz profita kompanije, a dok je modernizacija pumpe u toku mora biti zatvorena, pa je zbog toga lagani pad profita”, objasnio je Karahanas, dodajući da će takav trend biti dok se ne modernizuju sve njihove pumpe u Crnoj Gori.\nGovoreći o kvalitetu goriva u Crnoj Gori, istakao je da je na Jugopetrolovim pumpama isključivo gorivo iz tri rafinerije Helenik petroleuma, te da obje kompanije koriste garantni sistem. Imaju GPS za praćenje cisterni, redovno rade analize i eko garancije.\n“Jedan od problema je uvoz malih količina goriva, gdje nema ove logističke metodologije, tako da smo mi trenutno jedini garant kvaliteta goriva”, naveo je Karahanas.\nOn ističe da je Crna Gora malo tržište i nema svoju rafineriju nafte, pa pod uslovom da se otkriju ekonomske rezerve goriva, zemlja od toga neće imati velike koristi.\n“Svu korist imaće rafinerija koja će prerađivati to gorivo”, smatra Karahanas.\nEventualni pronalazak nafte, objasnio je, slabo će uticati na unutrašnje tržište, jer će se i dalje uvoziti derivati. Osim toga, čak i ako bi željela da uloži novac u izgradnju rafinerije, postoje ograničenja koja polako nameće EU za tu vrstu proizvod nje.\nOperativni profit Helenik petroleuma lani je bio 730 miliona eura, a neto profit 296 miliona. Kompanija je samo u Grčkoj platila 1,9 milijardi eura poreza i akciza. Na nivou grupe koja posluje još u Crnoj Gori, Srbiji, Makedoniji, Bugarskoj i Kipru plaćeno je 2,2 milijarde eura poreza i doprinosa.\nPrethodni članakSamo na Vranjini 50 čunova čeka status\nNaredni članakI građani u ulozi poreskih inspektora


Željka Jevtić , Danijela Luković\nKako "Blic" saznaje, narednih dana biće formirana međuresorna komisija koja će raditi na izmenama postojećeg zakona o državljanstvu. Ona treba da u što kraćem roku predloži zakonsko rešenje za građane koji žive u Crnoj Gori. Prema našim saznanjima, do 23. februara oko 600 građana Crne Gore već je podnelo zahtev za crnogorskim državljanstvom.\n- To su građani koji žive, školovali su se i rade u Crnoj Gori, neki i ceo život, ali su se primera radi rodili u Srbiji. Njihovi roditelji žive u Crnoj Gori, oni plaćaju porez državi Crnoj Gori, a do sada nisu imali mogućnost da dobiju državljanstvo. Imamo nerešene slučajeve da roditelji nisu rođeni u Crnoj Gori, ali dete jeste i niko od njih nema crnogorsko državljanstvo iako žive ovde godinama - kažu za "Blic" u Vladi Crne Gore.\n- Hoćete li imati dvojno ili trojno državljanstvo, to je pravo izbora, ali treba prihvatiti logiku koju većina zapadnih država ima, a to je da tamo gde neko plaća porez tu treba i da glasa - rekao je Krivokapić.\nOva zabrana, na kojoj je insistirao režim DPS pod vođstvom Mila Đukanovića, pravdan je kao "zaštita crnogorskog identiteta", a deo javnosti smatrao je da je DPS time brani vlast. Tamošnji mediji su upozoravali da se, u slučaju da se da zeleno svetlo, rizikuje "da se trećina stanovnika Crne Gore pismeno zakune na lojalnost drugoj državi" i da bi, istovremeno, "broj onih koji će iz Srbije zatražiti njeno državljanstvo mogao višestruko premašiti domaću čeljad". Takođe, ukazivali su i da, u slučaju da zabrana ostane, postoji opasnost da se značajan deo stanovnika Crne Gore odrekne njenog državljanstva, dok bi Crnogorci u Srbiji bili prinuđeni da biraju između domovine i stalnog mesta boravka.\nGovoreći o ovoj temi, predsednik NVO "Građanska alijansa" iz Podgorice Boris Raonić kaže za "Blic" da dosadašnji mehanizmi nisu bili efikasni, često su kršili ljudska prava.\n- Najava premijera je očekivana i izazvala je burne reakcije javnosti, jer nije doživljena iz ugla ljudskih prava, već politike. Sve mlade države se štite kroz restriktivno sticanje državljanstva, ali kroz naš rad imamo brojne primere ljudi koji su od rođenja u Crnoj Gori, a nisu mogli steći državljanstvo, njih oko 500 koji su ovde i više od dve decenije, a sada su u riziku od apartridije (da ostanu bez državljanstva, prim. aut.) i slično. Sve to znači da dosadašnji mehanizmi nisu bili efikasni i često su kršili ljudska prava. Ako gledamo iz tog ugla, promena prakse je stvar koju treba pohvaliti - istakao je Raonić za "Blic".\nMediji su pisali da je u međuvremenu i Dragan Džajić dobio crnogorsko državljanstvo, ali i da, recimo, Liridon Keljmendi, sin nezvaničnog balkanskog narko-bosa Nasera Keljmendija - nije ostao bez istog, ali ne zbog nedostatka sporazuma o dvojnom državljanstvu, već zbog toga što je utvrđeno da je njegovo uverenje o državljanstvu falsifikovano.\nKad kod kuće živiš kao stranac...\nOva tema bila je veliki kamen spoticanja u odnosu dve zemlje. Najdrastičniji primer je dugogodišnji poslanik i lider Narodne stranke Predrag Popović, kojem je u martu 2011, u zemlji u kojoj se rodio i proveo celi život, oduzeto crnogorsko državljanstvo. Oduzet mu je pasoš, vozačka dozvola i lična karta. U Crnoj Gori je, potom, godinama boravio u statusu "stranca sa privremenim prebivalištem po osnovu spajanja sa porodicom", a državljanstvo mu je konačno vraćeno u septembru 2016.


- Dobili smo neki mejl, ali je u njemu samo napomenuto da se čeka zvanično saopštenje o eventualnom povlačenju robe - rečeno je „Blicu“ u prodavnici bebi opreme u centru grada. Zaposleni u ovoj prodavnici su, nakon posete reportera „Blica“, ipak odlučili da povuku ova kolica.\nU drugoj prodavnici takve vrste su osporili da su dobili bilo kakvu informaciju, dodajući da se „Meklarenova“ kolica „sasvim lepo prodaju“. Na zvaničnom sajtu „Meklarena“, na kojem se odnedavno nalazi samo zvanično izvinjenje proizvođača, ne može se doći do podatka o registrovanom predstavništvu ove firme u Srbiji. Upravo zato u Udruženju za zaštitu potrošača postavljaju pitanje o poreklu sporne robe.\n- Neretko se događa da roba, koja je zbog nepravilnosti povučena sa američkog tržišta, završi kod nas. Upravo zato insistiramo da se sazna poreklo robe koju domaći trgovci neretko nabavljaju upravo iz nekih magacina sa robom iz povrata ili nekim drugim, manje legalnim kanalima. To se odnosi na namirnice, tehniku, kao i bebi opremu - kaže predsednik udruženja Goran Papović. On je istakao da i pored činjenice da se povodom ovog slučaja nije oglasio ni uvoznik, ni prodavac „Meklarenovih“ kolica u Srbiji, tržišna inspekcija treba da deluje.\n- Imaju apsolutno pravo da zahtevaju proveru ispravnosti bilo kog proizvoda na našem tržištu, tako da ne moramo da iščekujemo da se o tome izjasni Centar za bezbednost proizvoda EU - zaključio je Papović.


Kasni isporuka vakcina protiv gripa – Portal RTPV\nNaslovna / Vijesti / Društvo / Kasni isporuka vakcina protiv gripa\nVesna Tanjević 17. Oktobra 2019.\tDruštvo Ostavite komentar 75 pregledi\n“Vakcina protiv sezonskog gripa još nije stigla. Prema informaciji koju su iz Montefarma saopštili Dnevnim novinama očekuje se u posljednjoj nedjelji oktobra. Distribucija vakcine zdravstvenim ustanovama u Crnoj Gori će početi istog dana po prispijeću u skadu sa planiranim količinama od strane zdravstvenih ustanova. Vakcinacija će poceti u skladu sa preporukama Instituta za javno zdravlje saopšteno je iz Montefarma.\n“Nedostatak vakcine protiv gripa može dovesti do ugrožavanja zdravlja i života građana, pa je neophodno da se postupak javne nabavke sprovede u što kraćem zakonom dozvoljenom roku”, navedeno je u tenderskoj dokumentaciji.\nSezona nadzora nad gripom počela je 40. sedmice, a prema poslednjem izvještaju Instituta za javno zdravlje, objavljenom prošle srijede, prijavljene su tri osobe sa simptomima nalik gripu. Ipak, tokom 40. nadzorne sedmice u Centru za medicinsku mikrobiologiju Instituta za javno zdravlje laboratorijskim putem nije potvrđen slučaj infekcije virusom gripa.\nPredhodno Periskop 15. 10. 2019.\nSledeće Poziv studentima za obavljanje prakse u državnim organima


Predsednik Slovenije Borut Pahor očekuje da će EU u oktobru ispuniti obećanje i dati zeleno svetlo Severnoj Makedoniji za početak pregovora o pristupanju Uniji, prenosi agencija slovenačka agencija STA.\nPahor je tokom susreta u Ljubljani sa makedonskim kolegom Stevom Pendarovskim ponovio da Slovenija podržava Severnu Makedoniju na putu ka EU.\nDvojica predsednika razgovarala su o naporima za pridruživanje Severne Makedonije EU, a Pahor je primetio da nije u redu da EU ne ispuni obećanje dato u junu Severnoj Makedoniji: "Zemlja je preduzela teške korake da bi ispunila visoka očekivanja Grčke i međunarodne zajednice na putu ka evroatlantskim integracijama". On je rekao i da bi EU na narednom samitu trebalo da "ispravi grešku" i ispuni prošlogodišnje obećanje o datumu za početak pregovora, jer je to strateško pitanje koje bi imalo uticaj na ceo region.\nPrema njegovim rečima, proces ulaska Severne Makedonije u NATO ide dobro, jer je 21 od 29 država-članica NATO već ratifikovala protokol o pridruživanju Severne Makedonije, prenose beogradski mediji.\nMakedonski predsednik Pendarovski je rekao da je Severna Makedonije bila razočarana u junu, ali je dodao da mu je obećano da je odgađanje tehničke prirode. On je dodao da je optimista u pogledu dobijanja zelenog svetla u oktobru. Dodao je da očekuje da će ratifikacija protokola o pristupanju Severne Makedonije NATO-u biti završena da bi njegova zemlja mogla da postane 30. članica Alijanse do kraja ove godine.


Izvor: RTS, 26.Nov.2020, 15:12\nPosle osam meseci života sa pandemijom koronavirusa, na berzi postojanja najveću vrednost imaju deonice života. Njima najbolje trguju oni koji su trenirali duhovne discipline. Strpljivi, staloženi, razumni, ljudi s darom da uvek pronađu iskrice smisla i motivacije.\nOsam meseci bez zagrljaja i proslava: rođendana, svadbi, godišnjica, diplomiranja, zaposlenja...\nJuče mi stiže mejl od poznanice iz Milana, koja je zbog >> Pročitaj celu vest na sajtu RTS << korone ostala bez posla u pozorištu, a drugi ne uspeva da nađe.\nPišem odmah... o jesenjoj šetnji mirnim delom Beograda, dok snimam fotografije prolaznika, malih prodavnica svačega, neba pred kraj dana... Pišem da je i meni teško, kao i mojoj porodici i prijateljima, ali to prevazilazimo svakodnevnom motivacijom, dopisivanjem i razmenom fotografija naših gradova.\nTekst o tome kako je u ovom vremenu najznačajnije kreirati sopstveni duhovni skafander koji štiti od straha, neizvesnosti, apsurda, besmisla, zlih ljudi... možda čak i od koronavirusa.


Drustvo - datum: 2017-05-12 USTAVNI SUD PRIHVATIO INICIJATIVU UDRUŽENJA MLADIH SA HENDIKEPOM Dio izbornog zakona neustavan Sud utvrdio da važeća norma izbornog zakona nedovoljno definiše kako olakšati pristup biračkom mjestu licima sa invaliditetom\nUstavni sud pokrenuo je postupak ocjene ustavnosti odredbe iz Zakona o izboru odbornika i poslanika koja glasi da je izborna komisija dužna da „vodi računa” da olakša pristup biračkom mjestu licima sa invaliditetom. Kako je za „Dan” objašnjeno u sudu, ovo praktično znači da će osporena norma biti proglašena neustavnom.\nInicijativa za pokretanje postupka za ocjenu ustavnosti odrebe iz člana 26 Zakona o izmjenama i dopunama Zakona o izboru odbornika i poslanika pokrenuta je od Udruženja mladih sa hendikepom Crne Gore (UMHCG).\nDirektor UMHCG Marina Vujačić kazala je „Danu” da su dvaput slali urgencije Ustavnom sudu da uzmu u razmatranje inicijativu i poslije skoro tri godine dobili su rješenje.\n– Svakako da prihvatanje inicijative ohrabruje. U usmenoj komunikaciji su nam naveli da se Vlada i Skupština nijesu izjasnile povodom inicijative (što je krajnje neodgovorno i dovoljno pokazuje razumijevanje ali i odnos prema ljudskim pravima osoba sa invaliditetom), ali da ih to ne sprečava da oni odluče po našoj inicijativi. Ovo je jako važno, posebno zato što tada ni dio opozicije nije htio da podrži naše amandmane – rekla je Vujačićeva.\nPrema ocjeni Ustavnog suda, osporenom normom nijesu stvoreni normativni uslovi za puno i efikasno učešće lica sa invaliditetom u postupku ostvarivanja biračkog prava. Sud je našao da su državni organi dužni da konkretno navedu posebne mjere radi stvaranja uslova da prava lica sa invaliditetom budu maksimalno zaštićena.\nU inicijativi UMHCG Ustavnom sudu tvrdi se da sporna pravna norma nema imperativni karakter, jer je dispozicija norme definisana kao dispozicija norme neobavezujućih pravnih akata (preporuka, smjernica, zaključak i slično).\n– Kao dužnost se nameće „vođenje računa” koja je psihička i umna aktivnost i ne može se ni objektivno utvrditi, pa se samim tim ne može primijeniti ni sankcija ukoliko se takva radnja ne preduzme. To upravo znači da je zbog ovakvog definisanja norma u potpunosti neprimjenjiva. Sa druge strane, terminološka odrednica „olakšati pristup” podrazumijeva preduzimanje fizičkih aktivnosti na prevazilaženju, a ne uklanjanju fizičkih prepreka u ostvarivanju biračkog prava. U tom smislu, zanemarujući ostatak norme (pri određivanju biračkih mjesta), ova formulacija značila bi da su članovi opštinskih komisija i odbora ili lica koja oni ovlaste za to dužni da prilikom dolaska lica s invaliditetom na biračko mjesto, istom fizički pomognu da uđe u biračko mjesto i na taj način ostvari svoje biračko pravo – navodi se u inicijativi UMHCG.\nPiše i da „radnja” vođenja računa o olakšavanju pristupa mora da se preduzme od članova opštinskih komisija i odbora ili lica koja oni ovlaste za to na dan izbora, to jest na dan kada lica s invaliditetom ostvaruju svoje biračko pravo i pritom se sreću s fizičkim preprekama.\n– Međutim, postojeća norma nalaže da se pomenuta radnja sprovodi prilikom „određivanja biračkih mjesta”, što je nemoguće sprovesti. Naime, prilikom određivanja biračkih mjesta moguće je jedino odabrati pristupačno, djelimično pristupačno ili nepristupačno biračko mjesto. Ova norma je, osim što nameće obavezu čije je kršenje nedokazivo, i kontradiktorna, jer je radnju nemoguće izvršiti u vrijeme kada se to njome traži – tvrdi se u tekstu inicijative.\nKršenje međunarodnih standarda\nIz Udruženja mladih sa hendikepom Crne Gore (UMHCG) naveli su da sporna norma ukazuje i na kršenje međunarodnih standarda na koje se crnogorska država obavezala.\n– Norma nije saglasna sa Ustavom Crne Gore i Konvencijom UN o pravima osoba s invaliditetom, koju je naša država ratifikovala 2009. godine – poručuju iz UMHCG.


Blic\t04.01.2011 23:00\nPotpisivanje peticije protiv zatvaranja OŠ „Feješ Klara“ u Kikindi bilo je nepotrebno, jer su predstavnici opštinske vlasti potvrdili da će sve učiniti da škola nastavi da radi. Posle nezvaničnih vesti da će dvojezična škola biti zatvorena, ili spojena sa OŠ “Vuk Karadžić”, Savet roditelja i zaposleni u školi organizovali su veliku akciju. Peticiju protiv zatvaranja škole potpisalo je 4.867 roditelja, bivših đaka i prijatelja ove obrazovne ustanove.\nPomoćnica predsednika opštine Kikinda Gordana Bulatović saopštila je da lokalna vlast nema nameru da zatvara školu, a najavila je i gradnju nove. Bulatovićeva ne zna zašto je peticija potpisivana, jer nije postojala nijedna zvanična informacija o zatvaranju OŠ „Feješ Klara“. Tačno je da mogu biti ukinuta neka radna mesta, ali o tome odlučuje Ministarstvo prosvete, koje će na osnovu broja učenika školama uplaćivati novac u fond za plate.


Raonić: Samo nadstranačka ličnost može pobijediti Đukanovića\n26 novembar, 2017\nPolitički analitičar iz Podgorice, Boris Raonić, ocijenio je danas da je dugogodišnji crnogorski lider, Milo Đukanović, nemotivisan za “dnevno” bavljenje politikom, ali i svjestan da bez njegovog učešća u kampanjama vladajuća Demokratska partija socijalista nema velike šanse za uspjeh na izborima.\n“Đukanović je očigledno nemotivisan za dnevno bavljenje politikom, već ima ambicije u biznisu, ali je sa druge strane svjestan da bez njegovog učesća u kampanjama, DPS nema velike sanse za uspjeh, pa nema ni njegove lagodne pozicije”, rekao je Raonić Glasu Amerike, navodeći da ga to stavlja u “rascjep ličnih motivacija”.\nRaonić smatra da Đukanović neće biti kandidat za predsjednika ukoliko u vladajućoj partiji procijene da neko drugi ima šansu da pobijede razjedinjenu opoziciju na izborima naredne godine, i očekuje da će će DPS, “kao ozbiljna partija, tu odluku donijeti nakon precizne analize”.\n“U slučaju da se (Đukanović) ipak kandiduje, na drugoj strani ce imati više opozicionih lidera koji su u toliko lošim odnosima da je teško očekivati iskrenu međusobnu podršku u eventualnom drugom krugu, čega je Đukanović svjestan”, rekao je Raonić. “To znači da je samo nadstranačka ličnost sposobna da ostvari uspjeh”\nOn vjeruje da je pogrešno što opozicija sav fokus stavlja na predsjedničke izbore, i pored toga što je njena šansa za uspjeh mnogo veća na izborima u Podgorici.\n“Pogresno je što opozicija sav diskurs i fokus stavlja na predsjedničke izbore, umjesto na izbore za glavni grad, gdje je šansa za uspjeh mnogo veća i odakle su kretale promjene u svim zemljama regiona”, ocijenio je Raonić.\nIzbori za predsjednika Crne Gore, planirani za narednu godinu, biće prvi veliki test povjerenja u vladajuću većinu nakon ulaska zemlje u NATO.


ponedeljak, 3. avgust 2020. 13:17h\nFabrički kompleks fabrike ZF u Pančevu N.S.\nOvim korakom će ZF objediniti svoje kompetencije s ciljem da bolje odgovori na rastuću elektrifikaciju putničkih vozila, poboljša pristupačnosti kupcima i dodatno ubrza proces transformisanja pogonskih motora u "plag-in" hibride i električne pogonske grupe, navodi se u saopštenju i dodaje kako ZF više neće razvijati komponente za isključivo motore sa sagorevanjem.\nU istom tom periodu će se od postojećih dvaju divizija - "Pogonske tehnologije putničkih vozila" i "E-mobilnost" - formirati jedna, nova divizija. Ovim korakom će ZF objediniti svoje kompetencije s ciljem da bolje odgovori na rastuću elektrifikaciju putničkih vozila, poboljša pristupačnosti kupcima i dodatno ubrza proces transformisanja pogonskih motora u priključne ("plug-in") hibride i električne pogonske grupe.\nSa Štefanom Šukmanom kao rukovodiocem nove divizije i članom Upravnog odbora, stekli smo lidera iz naših sopstvenih redova koji izuzetno dobro poznaje sektor pogonske tehnologije za automobile. On će ojačati poziciju ZF-a u oblasti e-mobilnosti", izjavio je dr inž. nauka Franc-Jozef Pefgen, predsednik Nadzornog odbora korporacije ZF.


Dodik: Ćuluma za direktora Sipe, nema smjene Đokića | MONDOBA\n28. November, 05:47\nDodik: Ćuluma za direktora Sipe, nema smjene Đokića 0 Podijeli Podijeli na facebook Podijeli na twitter Podijeli na viber Pošalji na mail\n18.01.2020. / 15:40 15:44\nAutor SRNA 18.01.2020. / 15:40 15:44\nLider SNSD-a Milorad Dodik izjavio je da Savjet ministara treba da imenuje Darka Ćuluma za direktora Agencije za istrage i zaštitu BiH (Sipa).\n"Kao što je poznato, procedure su okončane i sada je na Savjetu ministara da završi imenovanje", rekao je Dodik novinarima u Banjaluci.\nMinistar bezbjednosti u Savjetu ministara Fahrudin Radončić potvrdio je danas Srni da je predložio Ćuluma za novog direktora SIPA-e umjesto Perice Stanića.\nO odgađanju potvrđivanja imenovanja Mlađena Božovića za ministra za ljudska prava i izbjeglice u Savjetu ministara, Dodik je ponovio da se SNSD drži priče da ono što pripada jednoj političkoj partiji i narodu na nivou BiH drugi ne treba da osporavaju.\n"Tako smo mi odlučili da podržimo prijedloge drugih bez ikakvog osporavanja. Očigledno je da sada SDA na dogovor želi novi dogovor, što je njihovo uobičajeno ponašanje, iako su dobili svoje pozicije u Savjetu ministara. To nije prihvatljivo i ako žele da razgovaramo na entitetskom nivou organizovaćemo sastanak", istakao je Dodik.\nOn je napomenuo da je telefonom razgovarao sa liderom SDA Bakirom Izetbegovićem.\n"Rekao sam mu da nije problem da se razgovara o svakom pitanju, ali na entitetskom nivou, a ne da vi, čim možete, problematizujete bilo koje pitanje, pa i imenovanje Božovića. To nije fer, niti korektno, jer je za nas bilo teško prihvatiti da ministar insotranih poslova BiH bude Bisera Turković, ali je nismo osporili", rekao je Dodik.\nOn je ponovio da je SNSD zainteresovan da ima potpredsjednika FBiH, kao jedini legitimni predstavnik srpskog naroda za razliku od SDA, DF-a i Stranke za BiH.\nNa pitanje da li je bilo zahtjeva za smjenu ministra energetike i rudarstva Republike Srpske Petra Đokića, Dodik je rekao da nije i da je riječ o spekulacijama.\nBožović nije dobio podršku komisije, ali PS BiH ga može imenovati\nSjednice Savjeta ministara biće otvorene za javnost\nMilorad Dodik Savjet ministara Darko Ćulum SIPA


Prvo studija izvodljivosti, pa pregovori o Turskom toku | Kamatica\nPočetna > vest > Prvo studija izvodljivosti, pa pregovori o Turskom toku\nPrvo studija izvodljivosti, pa pregovori o Turskom toku\nTekst objavljen: 10.06.2015 15:22\nBEOGRAD, 10. juna (Tanjug) - Ambasador Turske u Beogradu Mehmet Kemal Bozaj izjavio je da je prerano da se sa srpskom stranom pregovara o gasovodu Turski tok, jer još nije urađena studija izvodljivosti.\tOn je poručio da je Turska spremna da uzme u obzir sve opcije koje će biti od koristi srpskoj strani.\n"Tokom sastanaka resornih ministara u Mađarskoj je bilo razgovora o ovom gasovodu, a Srbija, na osnovu tih razgovora, verovatno pravi svoju kalkulaciju. Međutim, studija izvodljivosti još nije gotova, a bez nje je prerano da se išta kaže", rekao je Bozaj Tanjugu na marginama 15. Ekonomskog samita dodajući da još nije viđena ni reakcija EU na ovaj projekat.\nAmbasador Turske u Beogradu je rekao da je siguran da će Turska strana uzeti u obzir sve opcije koje će biti od koristi srpskoj strani.\n"Turska, će u nekoliko opcija, kada je reč o alternativnim gasnim pravcima, biti tranzitna zemlja i u tom smislu bi mogla da nađe način da sarađuje sa Srbijom, posebno na polju obezbeđivanja energetske sigurnosti", rekao je on i podsetio da je srpski ministar energetike Alaksandar Antić bio u Tusrkoj povodom postavljanja kamena temeljca za gradnju Transanadolskog gasovoda - Tanap.\nGovoreći o Turskom toku, on je rekao da je taj projekat predložila ruska strana, a na kojem rade ruski Gasprom i turski Botas.\nBozaj je rekao i da će se predsednici te dve zemllje, Vladimir Putin i Redžep Tajip Erdogan sresti 13. juna u Baku u Azerbejdžanu, i da će tom prilikom verovatno biti reči i o gasovodu.\nOn se osvrnuo i na ekonomsku saradnju sa Srbijom, ocenivši da je bolja, a u 2016. očekuje dodatni "procvat" te saradnje.\nDobar korak u tom smeru je, kako je rekao i kupovina Čačanske banke od strane turdske Halk banke.\n"Nakon toga, mislim da će još investitora iz Turske dolaziti u Srbiju i tražiti prilike za ulaganje", rekao je on.\ngasovod rusija Srbija gradnja gasovoda turski tok


Zvornik bez gasa, ugrožena privreda | Palelive.com\nPočetna Regija Zvornik Zvornik bez gasa, ugrožena privreda\nZVORNIK – Direktor „Gas prometa“ iz Pala Milomir Draganić potvrdio je danas Srni da će zemni gas od sutra ponovo biti isporučivan za Federaciju BiH i Istočno Sarajevo, dok za Zvornik ovaj energent neće biti isporučivan.\nDraganić je rekao da „Gas promet“ nema trenutno nominaciju za isporuku zemnog gasa Zvorniku, dodavši da ovo preduzeće vrši transport gasa kroz Republiku Srpsku, a uvoznik ovog energenta je sarajevski „BH gas“ i oni bi trebali odgovoriti zašto je ventil za dotok gasa Zvorniku zavrnut.\nSindikalna organizacija metalaca i rudara Fabrike glinice „Birač“ potvrdila je danas da je isključen dotok zemnog gasa ovom kolektivu i da je stanje u Fabrici kritično i alarmantno.\nČlan Upravnog odbora ovog sindikata Radislav Stojanović rekao je da su neki proizvodni pogoni prešli na alternativni energent-mazut, ali da ni njega nema dovoljno, što dodatno usložnjava ionako tešku situaciju.\nOn je naglasio da se nastala situacija mora rješavati sa „BH gasom“, kao i na višim nivoima u Republici Srpskoj.\nPodsjetivši da u Fabrici glinice „Birač“ radi oko 1 100 radnika, Stojanović je rekao da je, uključujući kompaniju „Boksit“ iz Milića i Rudnik „Sase“ kod Srebrenice, isključenje gasa dovelo u pitanje oko 1 900 radnih mjesta na ovoj regiji.\nDirektor „BH gasa“ Adnan Kreso rekao je juče da Fabrika glinice „Birač“ iz Zvornika duguje sarajevskom „BH gasu“ oko 22 miliona KM za zemni gas.\nKreso je rekao novinarima da se „BH gas“ odlučio da isključi zemni gas, jer se sa predstavnicima „Birča“ nije mogao naći adekvatan dogovor o izmirenju duga.\nPrethodni članakIzloženi proizvodi od meda i rukotvorine\nNaredni članakBrčkalo: Istočno Sarajevo i srpske partije da sačuvaju jedinstvo


Slobodna trgovina stvara jedinstven svijet - ✪ DIALOGOS.ba ✪\nHome/Featured/Slobodna trgovina stvara jedinstven svijet\nMnogi pretpostavljaju da je cilj mira i globalnog jedinstva na najbolji način ispunjen osnivanjem nad-nacionalnih institucija koje mogu uvezati nacije zajedno u svečanoj obavezi i djelovati kao forum tamo gdje vlade mogu izgladiti svoje nesuglasice. Tokom prošlog, ratovima rascijepanog vijeka, osnivane su institucije sa ciljem osiguranja da neprijateljstva među nacijama ne izbiju nikada više. Liga Naroda, Ujedinjene Nacije i Evropska Unija, su sve osnovane sa ovim plemenitim ciljem na umu. U stvari, nisu države te koje stvaraju mrežu ekonomskih, kulturnih i duhovnih veza neophodnih za očuvanje mira, već su to njihovi građani. Čak i demokratske države, gdje javno mnijenje neće dugo podržavati rat koji nije baziran na potrebama nacionalne odbrane ili valjanom razlogu, su sklone da se ispriječe na putu stvaranja takve mreže. Nametanjem tarifa i kvota u trgovini i davanjem finansijske pomoći korumpiranim državama koje ne uspijevaju da vode svoje vlastite ekonomije, vlade ometaju slobodan protok roba i usluga koji predstavlja osnovni ideal i ubjeđenje za stvaranje opšteg interesa u miru. Diktatorski režimi koji ograničavaju priliv stranih investicija i ideja, naravno, postavljaju još veće zapreke na put ovom napretku. Nad-nacionalne vlade su onoliko dobre koliko i vlade koje ih sačinjavaju, a tamo gdje diktatori i autokrate imaju većinu, kao što je slučaj sa UN-om, takve institucije mogu nanijeti štetu miru.


Divčibare sneg Archives - Apartmani Šumski Raj Divčibare\nKako prilazite Divčibarama, vidite tu i tamo hrpice zaostalog snega pored puta. Ništa ne može da vas pripremi da ćete dolaskom na Divčibare ugledati livade pune snega, deca na igralištu skaču, bacaju grudve, mnogi su u majcama jer je temperatura ovog prolećnog dana preko 20 stepeni. Turisti se šetaju, roditelji guraju bebe u kolicima, grupe … Read more\nCategories Aktivan odmor, Planinarenje, Proleće Tags Divčibare, Divčibare sneg, Mart, planinarenje, Šetnja planinom, sneg\nSnežni pokrivač je prekrio ovo prelepo planinsko turističko mesto nedaleko od Valjeva. Kako su Divčibare planina najbliža Beogradu i Vojvodini, na Divčibarama velik broj turista dolazi i provodi zimske praznike gostujući sa svojom porodicom. Najčešće su to roditelji sa malom decom ali često na Divčibare dolaze i mladi i bračni parovi koji provode nekoliko dana … Read more\nCategories Aktivan odmor, Zimovanje Tags Divčibare sneg, sneg\nAko želite da odmor provedete daleko od gužve, u prirodi i na planini uz sve lepote koje vam pruža boravak na čistom vazduhu uz sneg i zimske čarolije, ako želite da osetite prirodne lepote Divčibara, budite naši gosti. U neposrednoj blizini centra Divčibara, pijace i prodavnica, nadomak ski staze u okruženju borove šume, nalaze se … Read more\nCategories Apartmani smeštaj, Prirodne odlike Divčibare, Turizam Tags apartmani Divčibare, Divčibare smeštaj decu, Divčibare sneg, odmor divčibare, rekreacija


ПРОГРАМ У ГАЛЕРИЈИ МАТИЦЕ СРПСКЕ ОД 13. ДО 17. ОКТОБРА | TV Ars Medija\nPočetna > Najave Događaja > PROGRAM U GALERIJI MATICE SRPSKE OD 13. DO 17. OKTOBRA\nUsled velikog interesovanja, i tokom ove nedelje (13–18. oktobar) u Sobi za prepuštanje umetnosti u Galeriji Matice srpske biće izložena slika Save Šumanovića Engleskinje u Parizu iz 1930. godine. Na delima Save Šumanovića ženska figura predstavlja jedan od dominantnih motiva kojem se umetnik često vraćao u svom radu, što je podstaklo kustose Galerije da preispitaju i publici predstave odnos između žena kao pasivnih, slikarskih motiva i žena kao aktivnih stvaralaca u svetu umetnosti. Svi zainteresovani posetioci imaće mogućnost da saznaju više o ovoj temi na predavanju Heroine srpskog slikarstva – dela srpskih umetnica XIX i XX veka, kustoskinje-pripravnice Ivana Janjić, u petak, 16. oktobra u 19.00 sati.\nU sredu, 14. oktobra, od 11.00 do 13.30 sati u potrazi za savršenim iskustvom i spojem likovne i muzičke umetnosti, Ansambl Studio 6 i Galerija Matice srpske priređuju posebno iskustvo za ljubitelje umetnosti.U različitim ambijentima Galerije biće održane Muzičke instalacije odnosno premijerno u Srbiji biće izvedene kompozicije Lučana Berija i Franka Donatija.\nU subotu, 17. oktobra, od 11.00 do 12.30 sati biće održana kreativna radionica Dunavom stiže lađa puna umetnina – Novi Sad postaje Srpska Atina, na kojoj će deca uzrasta od 5 do 11 godina saznati kako je nastala Galerija i njena zbirka. Učešće vašeg deteta na radionici možete prijaviti putem linka: https://forms.gle/w7FnafAA7zX3Fqt48


FESTIVAL UBRZAJ: Filmovi koji su privukli publiku\nFestival UBRZAJ se u Beranama održava od 2015. godine. Do saradnje sa NVO „Centar za građansko obrazovanje“ je došlo na inicijativu Opštine.\n„Smatrali smo da je važno da se u Beranama prikazuju filmovi na temu ljudskih prava i da Berane makar i simbolično stane rame uz rame sa regionalnim prestonicama poput Beograda, Podgorice, Sarajeva i Zagreba u kojima ovakvi festivali imaju višedecenijsku tradiciju“, kazao je koordinator festivala za Berane, Nebojša Babović.\nVeliki izazov za festival u Beranama jebilo traženje odgovarajuće publike.\n„S obzirom da se radi o filmovima koji nisu komercijalni i koji pozivaju na promišljanjeo širokomspektru tema. Kao uspješan model se na kraju pokazala saradnja sa gimnazijom „Panto Mališić“ i Dnevnom centrom za djecu i omladinu sa smetnjama i teškoćama u razvoju. Smtaram da učenicima Gimnazije prikazivanje ovakvih filmova pomaže da shvate sam koncept ljudskih prava i daje primjere sa kojima se možda ne bi susreli u našoj sredini ili medijima koje prate“, objašnjava Babović.\nSamo postojanje festivala filma o ljudskim pravima u Beranama šalje i poruku da smo jedna otvorena sredina okrenuta budućnosti.\n„Raduje me što je publika ove godine festival otvarn uz punu salu Centra za kulturu. Što pokazuje da festival je u petoj godini ostao značajan za Berane“, ističe on.\nČinjenica da je festival otvorio predsjednik SO Berane, ranije predsjednik opštine, pokazuje da je beranska lokalna uprava otvorena za promociju ljudskih prava.\n„S obzirom na ovogodišnji uspjeh festivala, saradnja sa CGO će se nastaviti i narednih godina na zadovoljstvo organizatora i građana Berana“, zaključuje na kraju.\nFestival nadmašio očekivanja\nU sklopu festivala održane su projekcije tri filma u Gimnaziji. Na repertoaru su bili filmovi „Dnevni otpust“, “Noćna sesija” i “Edna”. Novina u ovogodišnjem programu bila je panel diskusija. Diskusiju o migracijama i ljudskim pravima vodio je istoričar i savjetnik u CGO-u Miloš Vukanović, dok je profesor i aktivista Miroslav Minić govorio o rodnoj ravnopravnosti.\nBeransko izdanje festivala UBRZAJ 2019 završeno je projekcijom filma “Koja je ovo država!“, u Centru za kulturu.


ČEDA JOVANOVIĆ ŽESTOKO OPTUŽUJE: 'Pokušaj upada u Skupštinu Srbije organizovali SRPSKI RATNI ZLOČINCI i profiteri iz srpske crkve – HTJELI SU LJUDSKE ŽRTVE!' | Slobodna Bosna\nSramota je da poslanik, okružen huljama koji se kriju iza svojih navodno boračkih knjižica, na silu upada u parlament, kazao je Jovanović.\nPredsjednik Liberalno demokratske partije (LDP) Čedomir Jovanović izjavio je danas da su pokušaj upada u Skupštinu Srbije u subotu organizovali Srpska pravoslavna crkva, Savez za Srbiju, ruska vojna obavještajna služba GRU, ratni zločinci i profiteri.\nSve su to protagonisti onih ideja i vrijednosti koje su nas uništile kao narod i državu, rekao je Jovanović na konferenciji za novinare u Skupštini Srbije, ističući da su ti događaji posljednje upozorenje, jer je „bilo planirano da se završi drugačije“.\nOn je konstatovao da su žrtve izbjegnute zahvaljujući dobroj reakciji skupštinskog obezbeđenja, a oni koji stoje iza protesta su baš to htjeli.\nJovanović je ocjenio da su iza onih koji su pokušali upad ostajalo samo zlo i da niko nije osramotio narod kao što su to oni uradili „u ime svetog srpstva“, jer su to „horde navodnih heroja i junaka koje sad u Beogradu rade ono što su radili od Hrvatske, preko Bosne, do Kosova“.\nJovanović je zamolio građane, prije svega one koji poštuju vrijednosti do kojih je njemu stalo, da ne dozvole da zbog opravdanog nezadovoljstva koje postoji budu paravan za nesreću u koju bi da ih gurnu.


1906 vodka 500ml staklo cena akcija Srbija\nEPonuda > Piće > Alkoholno piće > Žestoka pića > Vodka > 1906 Vodka\n1906 vodka 500ml staklo cene\nTrenutno nemamo slike za 1906 vodka 500ml staklo\nEPonuda nije internet prodavnica već Vam omogućava da brzo i lako nađete 1906 vodka 500ml staklo po najjeftinijoj ceni. Naš cilj je da kupci budu što bolje informisani o ponudi 1906 vodka 500ml staklo na tržištu Srbije. Vrlo lako nalazite željeni proizvod za kategoriju Vodka cene, ne morate da lutate od sajta do sajta za 1906 Vodka, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za 1906 vodka 500ml staklo sa PRODAVCEM. EPonuda ne može da garantuje potpunu tačnost specifikacije i slika za 1906 vodka 500ml staklo. Pre kupovine, podatke za 1906 vodka 500ml staklo proverite na sajtu PROIZVOĐAČA.


Održana treća gulašijada „Gljivarska trpeza“ na Adi Ciganliji - Beogradski Portal\nOdržana treća gulašijada „Gljivarska trpeza“ na Adi Ciganliji\nOvogodišnja “Gljivarska trpeza”, svojevrsno takmičenje u pripremi gulaša od gljiva, održano je na Adi Ciganliji, uz prisustvo velikog broja ljubitelja specijaliteta od pečuraka. Manifestaciju, koja se održava po treći put, osmislila je i organizovala Turistička organizacije Čukarice, uz podršku Gradske opštine Čukarica i Mikološko-gljivarskog saveza Srbije. Ada Ciganlija je izabrana kao mesto održavanja manifestacije, jer je ona pravo bogatstvo različitih vrsta gljiva.\nManifestaciju je otvorila direktorka Turističke organizacije Čukarice Dragana Zec, a prisustvovali su predsednica Skupštine GO Čukarica Lidija Jovanović, pomoćnik predsednika Jovica Gostojić i članica Veća Branka Spaić – Fleger.\n“Turistička organizacija Čukarice i Mikološko-gljivarski savez Srbije, uz podršku Gradske opštine Čukarica i mikoloških udruženja, došli su pre tri godine na ideju da na Adi Ciganliji naprave takmičenje u pripremi gulaša od gljiva i to baš na ovom mestu, jer je Ada pravo bogatstvo ovih vrsta. Preko 250 vrsta peuraka raste na Adi, a Srebrna zvezdača je vrsta koja se može naći samo na ovom mestu”, rekla je Dragana Zec.\nOna je poručuila da je Gulašijada idealna prilika da naučimo nešto više o gljivama, razmenimo recepte i saznamo šta sve od gljiva možemo da pripremimo, ali i da saznamo koje vrste nikako ne smemo da konzumiramo.\n“Svakako, uz zanimljiv kulturno-umetnički program i nagrade kojima ćemo nagraditi naše najbolje gastronome, sigurno ćemo danas uživati, dobro se družiti i zabaviti, što je i cilj“, kazala je Dragana Zec otvarajući Gulašijadu.\nTuristička organizacija Čukarice se trudi da ovu manifestaciju proširi i van granica zemlje i poveže se sa mikolozima u inostranstvu. Takmičari iz udruženja iz cele Srbije, koja je veoma bogata gljivama, predstavili su pečurke, proizvode od gljiva, ali su se istakli i u pripremi gulaša. Najbolje ekipe su nagrađene vrednim nagradama, a posetioci su imali priliku i da probaju pripremljene specijalitete.\nbeogradski.rs / GO Čukarica


Adidas kopačke PREDATOR FREAK .3 FG J FY6282 | ePonuda.com\nAdidas kopačke PREDATOR FREAK .3 FG J FY6282 cene\nEPonuda nije internet prodavnica već Vam omogućava da brzo i lako nađete Adidas kopačke PREDATOR FREAK .3 FG J FY6282 po najjeftinijoj ceni. Naš cilj je da kupci budu što bolje informisani o ponudi Adidas kopačke PREDATOR FREAK .3 FG J FY6282 na tržištu Srbije. Vrlo lako nalazite željeni proizvod za kategoriju Muška obuća za fudbal cene, ne morate da lutate od sajta do sajta za Adidas Muška obuća za fudbal, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Adidas kopačke PREDATOR FREAK .3 FG J FY6282 sa PRODAVCEM. EPonuda ne može da garantuje potpunu tačnost specifikacije i slika za Adidas kopačke PREDATOR FREAK .3 FG J FY6282. Pre kupovine, podatke za Adidas kopačke PREDATOR FREAK .3 FG J FY6282 proverite na sajtu PROIZVOĐAČA.


Palmer razgovarao sa predstavnicima DSK i DPK\nTokom svoje posete Kosovu zamenik pomoćnika američkog državnog sekretara Matthev Palmer razgovarao je danas sa predstavnicima Demokratskog saveza Kosova (DSK) Ljurimom Abdidžikuom, Ljutfijem Hazirijem i Avdulahom Hotijem. Danas je razgovarao i sa Enverom Hodžajem iz DPK.\nAbdidÅ¾iku i Palmer (Foto DSK)\nTema razgovora u Ambasadi SAD-a u Prištini sa predstavnicima DSK bila je dijalog između Kosova i Srbije, a sastanku je prisustvovao i američki ambasador u Prištini Filip Kosnet.\nPredsednik DSK Ljurim Abdikhiku je, kako se navodi u saopštenju, zahvalio Palmeru na kontinuiranoj podršci Kosovu i naglasio da su Sjedinjene Države najjači partner u svim procesima konsolidacije i razvoja Kosova.\nTakođe je obavestio Palmera o stavovima DSK-a o trenutnoj političkoj situaciji na Kosovu i odnosu njegove partije prema procesu dijaloga Kosova i Srbije.\nZamenik pomoćnika sekretara SAD Metju Palmer je zahvalio Abdidžikuu odnosu koju je DSK pokazao u formiranju institucija.\nTokom sastanka razgovarano je i o ekonomskom razvoju i potrebi da SAD igraju snažnu ulogu u dijalogu.\nHoidžaj: PDК zahteva veću ulogu SAD u dijalogu\nNa sastanku sa Metjuom Palmerom, vd predsednik Demokratske partije Kosova Enver Hodžaj zatražio je veću ulogu Sjedinjenih američkih država u procesu dijaloga Beograda i Prištine, saopšteno je danas.\nEnver Hodžaj se u pratnji generalnog sekretara Urana Ismailija i člana predsedništva, Bljerta Deljiu Кodra sastao sa zamenikom pomoćnika državnog sekretara Metjuom Palmerom i američkim ambasadorom u Prištini Filipom Kosnetom.\nKako je saopšteno iz DPK-a, na ovom sastanku je razgovarano o budućnosti dijaloga između Кosova i Srbije i očekivanjima od tog procesa. U DPK-a smatraju da proces dijaloga treba da se završi uzajamnim priznavanjem između Kosova i Srbije.\nHodžaj je pojasnio stav DPK-a u odnosu na politička zbivanja na Kosovu i s tim u vezi pozvao na veću i direktniju ulogu Sjedinjenih Američkih Država u dijalogu kao strateškog partnera Кosova.\nKako je ranije najavljeno, Palmer će se javnosti obratiti sutra zajedno sa specijalnim izaslanikom EU za dijalog Beograda i Prištine Miroslavom Lajčakom.\n28.06.2022 Kosovska Policija: Uhapšen državljanin Srbije (1192)\n28.06.2022 Jovanović: Na pola sam puta da zaplačem (472)\n28.06.2022 Mladić iz Beograda uhapšen nakon parastosa na Gazimestanu (362)\n28.06.2022 Vidovdanska priznanja majkama (351)\n28.06.2022 Patrijarh Porfirije: Vidovdan je naše oko (327)


Partizan sprema "bombu": Ovo je šuter kojeg "grobari" čekaju! - Sportska centrala\nDolaskom Stefana Birčevića prelazni rok za Partizan još uvek nije završen. Informacija o povratku srpskog reprezentativca još uvek nije „legla“ među navijačima crno-belih, a pojavila se još jedna koja je raspalila njihovu maštu.\nPartizan je, kako saznaje Blicsport, zainteresovan za sjajnog strelca i nekadašnjeg igrača Fenerbahčea, Endrjua Gaudloka, koji trenutno igra za kineski Šandong, ali iza sebe ima bogato evroligaško iskustvo.\nOsim Fenera igrao je za Uniks, Makabi i Olimpiju iz Milana, a nastupao je i u NBA ligi za Los Anđeles Lejkers i Hjuston. Partizanu je nakon odlaska Vanje Marinkovića neophodan šuter, a Gaudlok je bio jedan od najboljih strelaca u svim evroligaškim klubovima u kojima je nastupao.\nPodsećamo Partizan je danas napustio Marko Pecarski koji je dobio raskid ugovora, kao i Stefan Janković koji je poslat na jednogodišnju pozajmicu u AEK.


Voša deklasirala Čukarički | TV KANAL 9 NOVI SAD\nNaslovna EMISIJE Voša deklasirala Čukarički\nVoša deklasirala Čukarički\nFudbaleri Vojvodine sezonu su juče završili ubedljivom pobedom u Beogradu nad ekipom Čukaričkog. Šampion je Crvena zvezda, dok je ekipa iz Novog Sada na 8. mestu tabele Super lige.\nU susretu koji nije imao rezultatski značaj, fudbaleri “Stare dame” deklasirali su domaći Čukarički sa čak 1:6 u poslednjem kolu plej ofa Super lige Srbije.\nČetiri gola postigao je Viktor Eze, po jedan Lazar Zličić i Lazar Arsić, dok je strelac za poraženi tim bio Slobodan Tedić.\nFudbalerima Vojvodine ovo je najubedljivija pobeda u sezoni u kojoj su na kraju zauzeli osmo mesto, a okupljanje igrača i lekarski pregledi pred početak priprema za narednu sezonu zakazani su za 11. jun.\n“Čestitam našim momcima na profesionalizmu i ozbiljnosti. Rekao sam da Vojvodina do kraja prvenstva treba da igra onako kako to zahteva klub njenog nivoa, bez obzira na to koliko bodova ima i na kom mestu se nalazi. Sada možemo da žalimo što se prvenstvo završava, ali tako je kako je. Prethodnih sedam kola u plej ofu smo iskoristili da se odmerimo sa najboljim ekipama u Srbiji, vidimo gde smo i pripremljeni uđemo u narednu sezonu. Posle ove pobede, treba da budemo dostojanstveni, kao što smo to bili i nakon nekih prethodnih poraza, odnosno da izvučemo pouke iz dobrih i loših stvari. Istovremeno, zadovoljstvo mi je što smo večeras imali priliku da igramo na ovom stadionu protiv Čukaričkog, kluba koji je po mnogo čemu svetao primer u sadašnjem srpskom fudbalu. Igračima i svima ostalima koji su deo Čukaričkog želim puno sreće i uspeha. Kada bi se svi ugledali na njih, svima bi nam bilo mnogo lepše”, rekao je Aleksandar Veselinović, šef stručnog štaba Vojvodine.\nŠampion Super lige Srbije je Crvena zvezda koja će igrati u kvalifikacijama za Ligu šampiona, dok će u kvalifikacije za Ligu Evrope drugoplasirani Partizan, Radnički i to prvi put posle 37 godina, te ekipa Spartaka ili Mladosti, što će zavisiti od ishoda finala Kupa.\nPrethodni tekstAMSS: Pojačan intenzitet saobraćaja pred vikend\nSledeći tekstPoraz srpskih odbojkašica od Brazila


Studenti FSU u poseti agenciji „Chapter 4” – Fakultet savremenih umetnosti\nStudenti FSU u poseti agenciji „Chapter 4”\ndragana.lajsic / / Vesti / 10. 01. 2018.\nStudenti treće godine na odseku Menadžment umetničke produkcije i medija, u okviru predmeta Odnosi s javnošću kod profesorke Maje Vukadinović, posetili su krajem decembra renomiranu agenciju za odnose s javnošću – „Chapter 4”.\nTako su dobili priliku da iznutra saznaju kako funkcioniše jedna međunarodna kompanija, koji su svetski trendovi u oblasti odnosa sa javnošću i kakve su tendencije u oblasti komunikacija.\nSa studentima je razgovarala Tamara Bekčić, direktor i jedan od osnivača „Chaptera 4”, kompanije koja je deo istoimene grupacije koja posluje širom centralne i istočne Evrope. Studenti su imali prilike da slušaju o tome kako izgleda svakodnevni rad sa klijentima, da saznaju o projektima na kojima agencija radi i upoznaju se sa širokim spektrom delatnosti jedne međunarodne kompanije u oblasti komunikacija.\nPraksa koja studentima omogućava da se upoznaju sa trendovima u komuniciranju\nPosebno su bile korisne studije slučaja, a studenti su dobili odgovore o tendencijama i savremenim tokovima u oblasti odnosa s javnošću.\nPoseta agenciji je samo nastavak praktičnog dela nastavnog programa, u kojem studenti Fakulteta savremenih umetnosti na konkretnim primerima uče kako da znanje i veštine koje steknu tokom studiranja mogu da primene u praksi.


Prvi #LIITMEETUP - Logate Institut\nZadovoljstvo nam je da vas pozovemo da prisustvujete prvom #LIITMEETUP, koji Logate Institut organizuje u saradnji sa Glavni grad Podgorica i ICT Cortex u NEST Coworking prostorijama.\n★ Tema prvog okupljanja je “Zaštita intelektualne svojine kroz prizmu softverskog inženjerstva”. Glavnu riječ će voditi Prof. dr Nenad Medvidović, redovni profesor računarstva na Univerzitetu Južne Kalifornije.\n✰ Pitanje intelektualne svojine u IT industriji i zaštite od plagijarizma je uvijek aktuelno pitanje, pogotovo sada u Crnoj Gori kada naša IT zajednica nastoji da valorizuje svoje stvaralaštvo putem licenciranja i/ili patentiranja u Crnoj Gori i inostranstvu.\n★ Nenad je kao podgorički gimnazijalac školovanje nastavio u SAD-u gdje je stekao zvanje doktora računarskih nauka. Autor je brojnih istraživanja i publikacija na temu softverske arhitekture, a angažovan je i kao sudski vještak u procesima zaštite intelektualne IT svojine.\n✰ Pozivamo predstavnike IT kompanija i akademske zajednice, pravnike, ali i sve zainteresovane da svoje prisustvo potvrdite na https://cutt.ly/CHiaKfx , dok ćemo događaj prenositi uživo putem našeg YouTube kanala.\n★ #LIITMEETUP predstavlja inicijativu Logate Instituta kojom želimo da se povežemo sa našim istaknutim akademicima u inostranstvu, te pokrenemo diskusiju, razmijenimo ideje i unaprijedimo položaj crnogorske IT zajednice i društva u cjelini.


Nikakvi pritisci neće promijeniti većinski demokratski stav najveće opozicione partije u Bosni i Hercegovini\nPovodom još jednog anonimnog pisma\nSocijaldemokratska partija Bosne i Hercegovine se u potpunosti ograđuje od još jednog anonimnog pisma navodnog dijela članstva iz Tuzlanskog kantona koje, očito, želi ponovo unijeti nemir i sukobe unutar naše partije.\nOvim putem želimo naznačiti da se radi o klasičnoj podvali, odnosno falsifikatu, te da se ne radi o zvaničnom saopštenju SDP BiH, kako je zlonamjerno prenio portal Slobodna Bosna.\nNe bi bilo čudno da su autori ovog pisma instruirani iz kuhinje SDA i njihovih satelita. SDA savjetujemo da se fokusira na formiranje vlasti, jer sa svojim dugogodišnjim partnerima Dodikom i Čovićem odavno za to imaju većinu na svim nivoima i građani više ne smiju biti taoci njihove politike.\nInteresantno je da su u posljednje vrijeme intenzivirana anonimna pisma razne tematike koja se bave stanjem u SDP-u, što se također direktno može dovesti i u vezu za predstojećim unutarpartijskim izborima za predsjednika SDP BiH.\nNapominjemo da SDP stoji iza odluka koje su donijeli organi partije i da se bilo kakve odluke nisu, niti će se ikada donositi, mimo partijskih organa. Nikakvi pritisci neće promijeniti većinski demokratski stav najveće opozicione partije u Bosni i Hercegovini.\n> Umjesto sa institucijama, kredit MMF dogovoren sa čelnicima nacionalističkih stranaka


Boljom komunikacijom do veće vidljivosti rada ženskih NVO i Saveta za rodnu ravnopravnost – Forum žena Prijepolja\nКako napisati dobro saopštenje za medije, kako dati izjavu za televiziju i kako se osloboditi treme, ali i preterano stručnog govora u obraćanju javnosti – samo su neke od tema na kojima se radilo na dvodnevnom seminaru, koji je Forum žena Prijepolja organizovao za predstavnice i predstavnika ženskih nevladinih organizacija i lokalnih mehanizama za rodnu ravnopravnost.\nDa bi rad ženskih nevladinih organizacija i lokalnih mehanizama za rodnu ravnopravnost bio kvalitetno predstavljen javnosti, neophodno je unaprediti njihovu saradnju sa medijima i veštine komunikacije.\nMoj plan je bio da probamo da se opustimo, da se izborimo sa tremom, bilo da je to davanje izjava ili pisanje saopštenja. Imamo predstavnike različitih organizacija koje rade važan posao na lokalu, a toga često nema dovoljno u medijima, zato što te žene ili nemaju dovoljno vremena ili nemaju dovoljno znanja i, naravno, prisutna je trema. Danas želimo da na različite načine pričamo o tome, pre svega kroz primere – istakla je trenerica Milka Domanović, novinarka BIRN-a.\nКroz rad u grupama, dobre i loše primere i praktične savete, prisutni su poboljšali svoje veštine komunikacije sa javnošću.\nMenka Кašić iz udruženja „Ekspanzija“ iz Brodareva kaže da je zahvaljujući ovom treningu naučila kako da savlada tremu i javnosti predstavi rad svog udruženja.\nFilip Baralić iz Кomisije za rodnu ravnopravnost grada Užica ističe da unapređenje odnosa sa medijima i veštine komuniciranja doprinosi boljem razumevanju između organizacija i publike, dok Danijela Nikolić Surla iz organizacije „Fenomena“ iz Кraljeva dodaje da joj je ovaj trening pomogao da lakše i efikasnije javnosti prenese željenu poruku.\nTrening „Dobre prakse u komunikaciji nevladinih organizacija i lokalnih mehanizama za uspostavljanje rodne ravnopravnosti sa medijima“ Forum žena Prijepolja organizovao je u okviru projekta „EU za žene Zlatiborskog okruga“, uz podršku Norveške ambasade, Balkanskog fonda za demokratiju i Evropske unije.\nPrevious PostPrevious Žene na selu izloženije nasilju – Saradnja institucija i nevladinog sektora ključna u zaštiti od nasilja\nNext PostNext Sastanak u Brodarevu: Zašto žene ćute o nasilju?


Moždani udar ili epilepsija\nDinkić optužio Đinđićevu Vladu za "Nacionalnu štedionicu"\nLider Ujedinjenih regiona Srbije i bivši ministar Mlađan Dinkić saslušavan je juče u Upravi kriminalističke policije punih šest sati, od 10.30 do 16.30. Dinkić se u svojstvu građanina odazvao saslušanju i u policiju je došao bez advokata. Odgovarao je na sva pitanja o privatizaciji Nacionalne štedionice (NŠ) i imovine bivšeg Zavoda za obračun i plaćanja (ZOP) u vreme kada je bio guverner NBS.\nĐelić: Guverner Jelašić je odgovoran što pasoši kasne\nKrivac za kašnjenje novih srpskih biometrijskih pasoša je guverner Radovan Jelašić i on mora da ponese svoj deo odgovornosti, izjavio je juče potpredsednik srpske vlade Božidar Đelić.\nPred granicama Srbije talas imigranata\nBEOGRAD - Nezapamćeni talas imigranata koji je preplavio Grčku ima za posledicu da sve veći broj stranaca ilegalno ulazi u Srbiju tražeći put do zemalja Evropske unije. U prilog tome govori i podatak da je broj zahteva za dobijanje azila u Srbiji u prošloj godini čak 10 puta veći u odnosu na 2008. godinu.\nNišta od gradnje jeftinih stanova\nOd masovne gradnje jeftinih stanova koje je Vlada Srbije najavljivala, za sada nema ništa. Iako su ministri Milutin Mrkonjić i Oliver Dulić još u avgustu najavili da će u septembru obelodaniti plan izgradnje, a već u martu krenuti s njom, program po kojem će se raditi još uvek nije poznat.


Beograd daje „Sava centar“ na koncesiju? – Naši u svetu\nBeograd daje „Sava centar“ na koncesiju?\nObjavljeno 15/05/19 u 17:00\nFoto: Wikipedia, ilustracija\nBEOGRAD – Grad Beograd planira da „Sava centar“ da na koncesiju na duži vremenski period, a očekuje se da bi ceo taj posao mogao da bude završen do kraja godine, izjavio je danas gradski sekretar za privredu Milinko Veličković.\nOn kaže da o koncesiji odlučuje Skupština Beograda, koja je i osnivač JP „Sava centar“ i vlasnik imovine, te da je plan da se pre svega izradi studija.\nPodsetio je da su do sada propala dva pokušaja javno-privatnog partnerstva za „Sava centar“.\nVeličković je na Skupštini Poslovnog udruženja hotelijera i restoratera Srbije – HORES naveo je da je zgrada „Sava centra“ davno izgrađena, da ima dosta tehničkih nedostataka kada je reč o energetskoj efikasnosti, tehnika i oprema su zastareli, pa su potrebna velika ulaganja u rekostrukciju tog objekta.\nU HORES-u, koji je svoju Skupštinu danas održao upravo u „Sava centru“, kažu da taj objekat postaje kočnica razvoja.\n„Deset godina lutamo šta ćemo sa Sava centrom. Neophodno je hrabro prelomiti tu priču i ući u investiranje na jedan ili drugi način, da li privatizacija, javne investicije, koncesija kao, takođe, dobro rešenje“, kaže Momirović.\nNaveo je da će HORES podržati svaki model koji će dovesti do investicija i ponovnog podizanje „Sava centra“ na nivo na kome je bio kada je taj objekat otvoren.\nDirektorka Turističke organizacije Srbije Marija Labović rekla je da je „Sava centar“ gorući problem koji defintivno mora da se reši kako bi se dalje razvijao kongresni i poslovni turizam.\nNa Skupštini HORES-a, kojoj su prisutvovali i predstavnici Ministarstva trgovine, turizma i telekomunikacija i Privredne komore Srbije, pored pitanja „Sava centra“ bilo je reči i o predlogu da se PDV na ugostiteljske usluge sa 20 smanji na 10 odsto, osim za alkoholna pića, kao i o predlogu da se podigne neoporezivi iznos na plate.\nProfesoru Slobodanu Unkoviću uručena je plaketa za ukupan doprinos razvoju turizma.\n“Svaki ćošak ima svoju priču”: Novinar britanskog lista posetio Beograd,…\nDžon Malkovič u Beogradu: “Mnogi glumci ne vole da gledaju sebe, pogotovo ne…


OSCE ima Izvještaj o praćenju predmeta korupcije pred sudovima u BiH | Starmo\nNaslovnica BiH OSCE ima Izvještaj o praćenju predmeta korupcije pred sudovima u BiH\nSarajevo — Misija OSCE-a u Bosni i Hercegovini predstavit će danas u Sarajevu, digitalnim putem, izvještaj pod nazivom: „Treći godišnji izvještaj o odgovoru pravosuđa na korupciju: sindrom nekažnjivosti“ – javlja BHT.\nAnaliza i preporuke predstavljene u ovom izvještaju nastale su kao rezultat praćenja predmeta korupcije pred sudovima u BiH.\nOvo je treći izvještaj u okviru projekta: „Procjena potreba pravosuđa u procesuiranju korupcije kroz praćenje rada na krivičnim predmetima“, koji je podržan od strane Biroa za međunarodnu borbu protiv trgovine narkoticima i provođenje zakona pri Ministarstvu vanjskih poslova SAD-a. Prvi izvještaj je objavljen u februaru 2018. godine, a drugi u aprilu 2019. godine.\nPrezentacija izvještaja će se održati putem Zoom aplikacije, a uvodna obraćanja imat će Kathleen Kavalec, šefica Misije OSCE-a u BiH, Eric Nelson, ambasador Sjedinjenih Američkih Država u BiH i Johann Sattler, šef Delegacije EU u BiH i specijalni predstavnik EU u BiH, saopćeno je iz OSCE-a.


Kako je naveo, jedna od posljednjih razgovora koje je Alija Izetbegović imao bio je sa današnjim predsednikom Turske, prenosi N1.\n- On je u njemu prepoznao budućeg jakog lidera i ostavio mu je u amanet brigu za Bosnu i Hercegovinu. Ja mislim da Erdogan itekako dobro nosi taj amanet. Pogledajte samo ovu novu akciju da se gradi put između Beograda i Sarajeva - kazao je Izetbegović između ostalog.\nIzetbegović je izjavio je da se mnoge poruke njegovog pokojnog oca i danas se čine aktuelnim.\n- Što je zanimljivo Alija Izetbegović je preselio pre 14 godina, ali još uvek živi kao mislilac, lider. Vidi se to i prema reakcijama onih koji ga ne vole, ali još više po reakcijama onih koji ga vole - pojasnio je Izetbegović.\nPodsetio je da se o njemu snimaju serije i da se i prema tome može zaključiti da je on još uvek itekako aktuelan.\n- Obratio bih pažnju na njegovo delovanje jer je on činio sve da se spasi bivša Jugoslavija, BiH, da se spasi mir, da ne dođe do rata, da se prihvate rešenja makar i nepravedna i bolna za patriote BiH, ali da prestane ubijanje u ovoj zemlji. A tokom rata da se sačuva supstanca BiH - istakao je Izetbegović.


Hrvatska ambasadorka na razgovoru u bugarskom MIP zbog Milanovićeve izjave - Sputnjik Srbija\n00:00 19 Jun 2021\nHrvatska ambasadorka na razgovoru u bugarskom MIP zbog Milanovićeve izjave\n19:05 19.05.2021 (osveženo 19:06 19.05.2021) Preuzmite kraći link\nBugarsko Ministarstvo inostranih poslova pozvalo je hrvatsku ambasadorku Jasnu Ognjanovac na razgovor posle izjave hrvatskog predsednika Zorana Milanovića koji je kritikovao Sofiju zbog stava o Skoplju.\nRukovodilac Departmana bugarskog MIP za evropska pitanja Rumen Aleksandrov je tokom sastanka sa hrvatskom ambasadorkom istakao da su izjave Milanovića neprihvatljive i neopravdane.\nIzjava, kako je dodao, izaziva razočarenje ne samo imajući u vidu odličan dijalog dve zemlje i jedinstven stav po čitavom nizu evropskih i regionalnih pitanja, nego i zajedničke interese u oblasti reformi, stabilizacije i integracije država Zapadnog Balkana u EU.\nPodsetimo, Milanović je na regionalnom skupu Brdo Brioni izjavio da se protivi zahtevima Bugarske prema Severnoj Makedoniji. Prema rečima hrvatskog predsednika, zahtevi da se promene lažni, po mišljenju Bugarske, podaci u makedonskim udžbenicima i nacionalno poreklo može se okarakterisati kao pokušaj „ulaska u intimni prostor“ strane države.\nambasadorka, Zoran Milanović, Hrvatska, Bugarska\n18/06 22:42 Projekcija filma Malagurskog u Podgorici: Hram pun, incidenti ispred, jedan priveden /video, foto/


Osnovne akademske studije | TMF\nKonkursi u 2021/2022. godini\nOpšti uslovi konkursa za upis na osnovne akademske studije 2021/2022. godine\nBroj budžetskih i samofinansirajućih mesta po studijskim programima\nKonkurs za upis na osnovne akademske studije - prvi upisni rok\nKonkrus za upis na osnovne akademske studije - drugi konkursni rok\nDetaljne informacije o studijskim programima Fakulteta, prijemnom ispitu, načinu bodovanja i rangiranja i upisu sadržane su u Informatoru za 2021. godinu.\nZa upis u prvu godinu osnovnih akademskih studija mogu da se prijave kandidati koji su završili gimnaziju ili četvorogodišnju srednju stručnu školu.\nNačin prijavljivanja i neophodna dokumentacija\nKandidati koji žele da konkurišu biće u obavezi da izvrše veb prijavu preko fakultetskog portala za upis. Nakon završetka roka za veb prijavu, kandidati će biti obavešteni o terminima u kojima treba da dođu i podnesu neophodnu dokumentaciju.\nprijavni list koji je neophodno preuzeti sa veb portala u PDF formatu, odštampati i potpisati,\ndokaz o uplati naknade (6.000,00 dinara) za polaganje prijemnog ispita; naknada se uplaćuje na tekući račun Tehnološko-metalurškog fakulteta broj 840-1441666-69, poziv na broj 80200 sa naznakom „Troškovi polaganja prijemnog ispita”,\nKandidati koji su srednju školu završili pre školske 2020/2021. godine prilikom prijave dostavljaju i potpisanu izjavu da nisu bili upisani na prvu godinu u budžetskom statusu na stepenu studija za koji konkurišu (odštampati i potpisati).\nKroz program afirmativnih mera omogućen je upis osoba sa invaliditetom kao i pripadnika romske nacionalne manjine na način predviđen opštim uslovima Konkursa Univerziteta i uz podnošenje dodatne dokumentacije.\nRangiranje kandidata obavlja se na osnovu opšteg uspeha postignutog u srednjoj školi i rezultata postignutih na prijemnom ispitu.\nPod opštim uspehom u srednjoj školi podrazumeva se zbir prosečnih ocena iz svih predmeta u prvom, drugom, trećem i četvrtom razredu srednje škole, pomnožen sa koeficijentom 2. Po ovom osnovu kandidat može da stekne najmanje 16, a najviše 40 bodova.\nPolaže se najmanje jedan od tri prijemna ispita: hemija, matematika ili fizika. Ako se kandidat odluči da polaže više od jednog ispita, pri rangiranju računaće se prijemni ispit na kome je kandidat ostvario najviše poena. Po ovom osnovu kandidat može da stekne najmanje -12, a najviše 60 bodova.\nŠkolarina za samofinansirajuće studente iznosi 66.000,00 dinara, dok školarina za strane državljane iznosi 2.400,00 evra u dinarskoj protivvrednosti na dan uplate.


Nemačka pred izbore:''Kuc-kuc'' i borba za svaki glas\nNovosti\t13.09.2017 12:44\nNemačka se nalazi u zenitu predizborne kampanje i, premda i ankete i raspoloženje ukazuju da u Berlinu neće biti promena i da će demohrišćani Angele Merkel pobediti, iz redova njene partije upozoravaju na opasnosti „opijenosti uspehom“.\nOni vode bitku za svaki glas, jednostavnom metodom „kuc-kuc“ i to, pre svega, na vrata sopstvenih birača i tradicionalnih simpatizera konzervativaca.\nPrevelika opijenost izvesnim uspehom, mogla bi da „ulenji“ birače zbog čega mi oni, uz moto „mi ćemo ionako već pobediti“ u nedelju, 24. septembra ostali kod svojih kuća, što bi, smatraju analitičari, moglo da bude neprijatno iznenađenje.\nUpravo zato se u finalu kampanje, akcijom „kuc-kuc“ želi izbeći takva situacija, a mediji javljaju da je već pokucano na više od pola miliona vrata nemačkih birača, pre svega onih koji tradicionalno biraju demohrišćane.\nNajvažnija ciljna grupa izborne borbe „od vrata do vrata“ su zapravo sopstveni birači - i u partijskoj centrali Hrišćansko-demokratske unije (CDU) su vrednovani izborni okruzi u kojima se sa velikom verovatnoćom biraju konzervativci, pa su upravo tamo i krenuli u akciju.\n„U onim oblastima, gde se primenjuje kampanja „kucanja“, izborno učešće može da bude povećano od tri do četiri odsto“, rekao je ekspert za izborne kampanje Simon Krušinski sa Univerziteta u Majncu i upozorio da se ne sme potceniti činjenica da je tik pred izbore i dalje veliki deo birača neodlučan.\nI sama Merkelova je, tokom kampanje, jednom rekla da mnogi veruju da su izbori skoro već dobijeni, ali da ona ne misli tako i da zato njena CDU neće nikome pokloniti nijedan glas.\nSlično, kao i Merkelova, reagovao je i generalni sekretar CDU Peter Tauber i najavio borbu do poslednje sekunde za poverenje kod nemačkih građana.On je upozorio da su, do duše, ankete veoma dobre, ali da će izbori biti odlučeni tek 24. septembra u 18 sati, kada će biti zatvorena biračka mesta za više od 60 miliona Nemaca, sa pravom glasa.\nDemohrišćani, takođe, vode bitku i za glasače, koji glasaju pismom, a za koje analitičari veruju da bi odlučujuće mogli da utiču na ishod izbora.\nBroj onih, koji žele da glasaju putem pisma, povećava se, što se vidi i na primerima malih gradova.\nTako je, recimo, u Gelzenkirćenu, malom gradu u velikoj pokrajini Severna Rajna Vestfalija, već 24 000, od ukupno 180 000 birača, zatražilo mogućnost da glasa pismom.To je čak 5 000 ljudi više nego na prošlim izborima, pokazuje statistika.\nNemačka se nalazi u zenitu izborne kampanje, nad kojom se, kako kažu neki, nadvila senka dosade, a ankete pokazuju da će demohrišćani, CDU i njena „sestrinska“ partija, bavarska Hrišćansko-socijalna unija (CSU), biti daleko ispred na prvom mestu.\nZa demohrišćane, CDU i CSU, glasalo bi prema poslednjim anketama preko 35,5 odsto, za Socijaldemokratsku partiju (SPD) Martina Šulca, „izazivača“ Merkelove, svega 23, 5 odsto, za evroskeptike i desničare iz „Alternative za Nemačku“ čak 11 odsto.\nZa Levicu, naslednicu bivših istočno-nemačkih komunista glasalo bi standardnih 11 odsto, za Zelene koje je nekada vodio bivši šef diplomatije Joška Fišer devet odsto i za liberale, takođe bivšeg šefa diplomatije Hansa-Ditriha Genšera, šest odsto, što bi ovoj partiji obezbedilo ponovni povratak u Bundestag.\nPolitička računica pokazuje da se bez Merkelove i protiv njene volje u Berlinu, posle izbora, ne može formirati nijedna vlada.\nKako će, međutim, izgledati politički Berlin, otvoreno je pitanje, ali brojni analitičari ukazuju da, izgleda, neće biti promena i da će Nemačkom i dalje vladati vlada „velike koalicije“ između njenih demohrišćana i socijaldemokrata, Martina Šulca.\nŠpekuliše se, takođe, i omogućnosti stvaranja takozvane „Jamajka koalicije“ u bojama zastave te ostrvske zemllje, koju bi činili demohrišćani (crni), zeleni (zeleni) i liberali (žuti).\nNemačka se ovih dana šareni od predizbornih plakata i širom zemlje nasmešeni političari obećavaju najmoćnijoj evropskoj naciji mnogo toga- od demokratije i jačanja nacionalnog bića, preko boljih zarada, penzija i istih zdravstvenih usluga do rešavanja pitanja stranaca.\nIma i onih, koji uz prepoznatljivu sliku Lenjina sa crnim kačketom, nude ravnopravnost i životne vrednosti po programu nemačke Marksističko-lenjinističke partije.\nU „vašaru“ predizbornih ponuda, „začinjenih“ osmesima, ali i zamišljenim pozama političara, ima za svakoga ponešto - i obećanja vitalnim nemačkim penzionerima o još zdravijem životu, nade upućene ženama o pravu na iste zarade, planova o očuvanju okoline, ideja o vrhunskom obrazovanju, nasmešenih crnookih političara čija se imena teško izgovaraju, duhovitih preporuka o glasanju poštom, zabrinutih sredovečnih političarki za siromaštvo dece.


U Bihaću održana hitna sjednica Komisije za sigurnost Parlamenta FBiH — Radio Velkaton : Radio Velkaton\n14. Januara. 2021. USK\nU Bihaću održana hitna sjednica Komisije za sigurnost Parlamenta FBiH\nU zgradi Skupštine USK u Bihaću završena je hitna sjednica Komisije za sigurnost Parlamenta FBiH. Razgovaralo se o bezbjednosnom i humanitarnom aspektu migrantske krize, koja je u ovom dijelu BiH prisutna skoro tri godine. Članovi Komisije prethodno su obišli lokaciju Lipa kod Bihaća, gdje su postavljeni šatori Oružanih snaga BiH. To je privremeni smještaj za migrante i izbjeglice, dok na lokaciji kampa, koji je stradao u požaru 23. decembra prošle godine, ne budu postavljeni kontejneri. Ta opcija je izabrana nakon što vlasti Bihaća, USK i građani nisu pristali na ponovno otvaranje privremenog prihvatnog centra “Bira” u Bihaću.\nIstakao je kako su članovima Komisije kazali da ni Bira ni Miral ne bi bili prihvatni kampovi da su se oni pitali, te da je sa sigurnosnog aspekta upitan i kamp Lipa koje je odabralo Vijeće ministara BiH. Kazao je da će i u zimu 2021. godine, ako se nastavi s ovom praksom, imati humanitarnu krizu jer veliki broj migranata imaju na ulici i napuštenim objektima zbog nepostojanja procjene koliko migranata bi moglo biti na kojem području u određenom trenutku.\n13.04.2021 Novi planski prekidi isporuke električne energije za Ca...\n13.04.2021 Cijeli Općinski odbor DF Bosanska Krupa napustio strank...\n13.04.2021 Skupština Unsko-sanskog kantona usvojila budžet za 2021...


Dan sećanja na Rajka Mitića : Nadlanu.com\nDan sećanja na Rajka Mitića\nBEOGRAD, 20. novembar 2009. (FoNet) - Fudbalska monografija "Rajkov put do zvezda" je rezultat namere da se fudbalska legenda Rajko Mitić i svi koji su igrali i živeli uz njega, otrgnu od zaborava i sačuvaju oni i jedan uspešan period srpskog fudbala, rekao je na promociji knjige njen autor Branislav Jocić.\nMera uspešnosti te namere i ove knjige biće koliko mladih ljudi, koji nisu čuli za Mitića, čitanjem, shvate da je Rajko bio ličnost zbog koje je većina Beograđana i građana Jugoslavije počela da navija za Crvenu zvezdu, rekao je Jocić na konferenciji za novinare upriličenom kao Dan sećanja na Rajka Mitića.\nJoš jedan od dokaza da je Fudbalski klub Crvena zvezda na pravom putu je današnji dan, kada obeležava sećanje na jednu legendu i grandioznu pojavu tog kluba, ocenio je Jocić.\nPrema njegovim rečima knjiga o Mitiću je monografija o vremenu i čoveku koji je ceo život posvetio sportu, kao fudbaler, trener, selektor, sportski novinar, predavač u školama fudbala, funkcioner FK Crvena zvezda i Fudbalskog saveza Jugoslavije.\nPredsednik Udruženja veterana Crvene zvezde Vladica Popović je na promociji izrazio uverenje da će se ostvariti njihova velika želja da se stadion Crvene zvezde nazove imenom Rajka Mitića.\nOn je ocenio da je monografija "Rajkov put do zvezda" iscrpno napisana i lepo ilustrovana i da će poslužiti novim generacijama zvezdaša da saznaju ko je on bio.\nNa promociji monografije predstavljena je skica za skulpturu Rajka Mitića, delo akademskog vajara Miodraga Živkovića, koja će u martu iduće godine biti postavljena u Beloj Palanci, mestu njegovog rođenja.\nGeneralni sekretar Crvene zvezde Andrija Kleut uručio je plaketu kluba i retro dres sa brojem 8 i prezimenom Mitić, sinu Rajka Mitića, Nenadu i unuku Rajku Mitiću, kao i autoru knjige.\nPromociji su prisustvovali i treća Zvezdina zvezda Dragan Džajić i bivši Zvezdin centarfor Dušan Savić.\nU medija centru FK Crvena zvezda, na stadionu Marakana Branislav Jocić je postavio i izložbu fotografija "Život, rad i sportsko delo Rajka Mitića, 1922- 2008."\n"Prva Zvezdina zvezda" i jedan od najboljih srpskih fudbalera svih vremena Rajko Mitić preminuo je 30. marta 2008. godine Beogradu u 86. godini.


“Pad BDP Srbije u drugom kvartalu najveće smanjenje proizvodnje od 1999. godine” – Slobodne novine\nSrbija je pod uticajem zdravstvene krize u drugom kvartalu ove godine, prema preliminarnim podacima Republičkog zavoda za statistiku (RZS) imala pad bruto domaćeg proizvoda (BDP) od 6,5 odsto što je najveće smanjenje proizvodnje posle 1999. godine, rekao je glavni ekonomista Fiskalnog saveta Danko Brčerević.\n“Najveći pad tokom prethodnih kriza bio je u drugom kvartalu 2009. godine kad je bio gotovo upola manji nego sada i iznosio je 3,5 i u trećem kvartalu 2014. kad je bio četiri odsto usled poplava i ‘provalije’ u kojoj su se nalazile javne finansije zemlje”, rekao je Brčerević za Betu.\n“Nije iznenadjenje ni to da je pad proizvodnje u Srbiji u drugom kvartalu mnogo manji nego u većini drugih zemalja EU gde je po prvoj proceni Evropskog statističkog zavoda pad BDP-a bio čak 14,4 odsto, preko dva puta dublji nego u Srbiji”, rekao je Brčerević.\n“Ako RZS ima spremne podatke nekoliko dana pre nego što se zvanično objave, ne vidim razlog zašto to oni prvi ne saopšte, a ako podaci nisu spremni, to je još veći problem, jer njihovo preuranjeno iznošenje u javnost može da napravi pritisak na RZS da se tome prilagodjava”, rekao je Brčerević.\n“I Fiskalni savet očekuje da se do kraja godine situacija nešto popravi u odnosu na drugi kvartal u kom je trajalo vanredno stanje, ali to poboljšanje iz više razloga neće biti dovoljno da preokrene negativne ekonomske tokove”, rekao je Brčerević.\n“Problematična je i ocena da je zaposlenost u Srbiji nastavila da se povećava i u ovoj krizi”, naveo je Brčerević.\n“Precizne prognoze o broju radnika koji će izgubiti radno mesto još su nemoguće, ali mi za sada očekujemo da bi smanjenje BDP-a od oko tri odsto moglo da dovede do umerenog pada zaposlenosti od jedan do 1,5 odsto, što znači da bi tokom krize bez posla moglo ostati 30.000-50.000 zaposlenih”, rekao je Brčerević.\nOznakeBDP bruto domaći proizvod Fiskalni savet industrijska proizvodnja Naslovna-centar Naslovna-traka proizvodnja\nAmerika se kancelarijom u Beogradu bori protiv uticaja Kine na Balkanu